भछि जाईं गरीबवन के रासन पिया: हरेश्वर राय\nअब का करे के बाटे जोगासन पिया रउरा मुठी में आइल परसासन पिया। मुखिअइया मिलल बा बड़ी भागि से एगो चनिया के लेलीं सिंघासन पिया। मनsरेगवा करोनवा के माल चांप लीं भछि जाईं गरीबवन के रासन पिया। अब सफारी कीनीं धुरि उड़ावत चलीं पीहीं कोटवा के सरबे किरासन पिया। रोज कलिया दुकलिया के इज्जत लूटीं रउआ संचहूं के बनिके दुसासन पिया। हरेश्वर राय, सतना, म.प्र.\nचानी काटsत बानी रउआ राजधानी में: हरेश्वर राय\nपतझड़ ढुकल आके हमनी के बगानी में चानी काटsत बानी रउआ राजधानी में । फूलन के बूनी में रावा ओने भींजत बानी एनिया बज्जर गिरतs खेत- खरिहानी में । साठा वाला पाठा बनके जानी उड़त बानी घुनवा लागि रहल बा हमनी के जवानी में । छानत घोंटत रावा बानी मेवा अउर मलाई खलिहा तसला एनिआ ढनकता चुहानी में । हमनी के बोली भासा के कइनी भूंसी भूंसी रावा बोलत बानी खलिसा अब जापानी में। आईं आईं राजा जानी आंख बिछवले बानी चुकुता करबs कुल्ह हिसबवा अगुआनी में। हरेश्वर राय, सतना, म.प्र.\nआइ हो दादा: हरेश्वर राय\nसपन एगो देखनी भोरहरिया, आइ हो दादा मुखिया भइली मोर मेहरिया, आइ हो दादा। मोरे दुअरा उमड़ रहल बा सउंसे गांव जवार लाग रहल बा देबी जी के नउंवा के जयकार बाजवा बाजतs बा दुअरिआ, आइ हो दादा। धक्कमधुकी ठेलाठेली जुलूस निकलल भारी आगे आगे नवकी मुखिया पीछवा से नर नारी करत जयजय जयजयकरिया, आइ हो दादा। चौकठ चौकठ घुमे लगली नेवा नेवा के सीस बड़ बूढ़न से मांगत गइली अपना के आसीस गोड़ पर धइ धइ के अंचरिया, आइ हो दादा। उहांके पीए हो गइनी हम दून भइल मोर सान आगा पाछा डोलत बानी सुबह से लेके साम छोड़ि के खेतs आ बधरिया, आइ हो दादा। हरेश्वर राय, सतना, म.प्र.\nपढ़ लिखके का कइलs: हरेश्वर राय\nपढ़ लिखके का कइलs भइया पढ़वइया कमाइ दिहलस पपुआ खांचा भर रुपइया। मंतरी बिधायकsजी के खास भइल बड़ुए गउआं के लफुअन के बौस भइल बड़ुए मुखियाजी के कांखि के भइल बा अंठइया।। कमाइ......। मुंसी पटवारी जी के करेला दलाली मुंहवां में पान लेके करेला जुगाली भोरहीं से लाग जाला फांसे में चिरइयां।। कमाइ......। हिन्दीओ बोलि लेला भोजपुरी बोलि लेला रोजे रोज मुड़ेला ई नाया नाया चेला अगिया लगवले बाटे गंइयां में मुदइया।। कमाई......। हरेश्वर राय, सतना, म.प्र.\nरंगदार हो गइल: हरेश्वर राय\nरंगदार हो गइल मोरा गांव के लल्लू। ठेलठाल के इंटर कइलस बी ए हो गइल फेल रमकलिया के रेप केस में भोगलस कुछ दिन जेल त सरदार हो गइल मोरा गांव के लल्लू। खादी के कुरुता पैजामा माथे पगरी लाल मुंह में पान गिलौरी दबले चले गजब के चाल ठेकदार हो गइल मोरा गांव के लल्लू। पंचायत चुनाव में कइलस नौ परपंच समरसता में आग लगाके चुनल गइल सरपंच सरकार हो गइल मोरा गांव के लल्लू। हरेश्वर राय, सतना, म.प्र.\nगुमसुम गाँव उदास: हरेश्वर राय\nअहरी के कगरी बइठल बा गुमसुम गाँव उदास। सूखल नदिया नरवा सूखल बाहा पइन के धरवा सूखल लमहर भइल पियास। जामुन सूखली सूखले गुलर चढ़ल करइली नीमी ऊपर सोपह भइल मिठास। धुआँ पी के खाँस रहल बा साँचल बाँचल नास रहल बा मरूआ गइल पलास। दुअरा दुअरा भइल सियासी देवचउरा ले रहल उबासी सगरो घुलल खॅटास। तीसीआ में ना बाँचल तेल साफे खतम दिया के खेल अब का होई उजास। हरेश्वर राय, सतना, म.प्र.\nजागु रे बबलुआ: हरेश्वर राय\nआरे अबहीं ले सुतले बाड़े, सुनु आ गइल करोना, भागुभागु रे बबलुआ। एकरा बारे में सुनिके त, फाटत मोर महमंड बुतल कतने के चिराग, भागुभागु रे बबलुआ। दारु मुरुगा मछरी के त, तें पंजरा जनि जइहे खइहे पलकी के साग, भागुभागु रे बबलुआ। प्रेम मोहबत के फेरा में, तें तनिको मति परिहे मुंहें डलले रहिहे जाब, भागुभागु रे बबलुआ। जेबी में तें रखले रहिहे, गोरकी माटी के ढेली मले खतिरा दूनहूं हाथ, भागुभागु रे बबलुआ। जवन-जवन कहतानी, तवन-तवन सभ मनिहे ना त मुइबे फेंकके झाग, भागुभागु रे बबलुआ। हरेश्वर राय, सतना, म.प्र.\nचलो अब गांव चलें: हरेश्वर राय\nक्या सोच रहा नादान चलो अब गांव चलें ये शहर हुआ बेईमान चलो अब गांव चलें। है यहां ना दाना-पानी यहां हवा हुई तूफानी अब सांसों पर पहरा है सांसत में भरी जवानी गठियाके सत्तू पिसान चलो अब गांव चलें। है दूर बहुत ही जाना चप्पल है फटा पुराना राह बहुत मुश्किल है है भारी बोझ उठाना ऊपर से जेठ जवान चलो अब गांव चलें। ना यदि पहुँच पायेंगे तो राह में मर जाएंगे बच भी यदि गए हम ना लौट कभी आयेंगे मान रे मनवा मान चलो अब गांव चलें।\nकमाए अब ना जाइब ए बाबा: हरेश्वर राय\nचाहे लाख रावा हमके समुझाईं कमाए अब ना जाइब ए बाबा। जेकरे खातिर हम कइनी आपन कुरबान जवानी बिपतकाल में उहे करत बा हमरा संग बएमानी बिना मोल के भइल सेवकाई।।कमाए..।। हमीं बिछवनी रेल पटरिया हमीं बनवनी पूल महल अटारी हमीं बनवनी हमीं खिलवनी फूल हमरे होता लाटा जस कुटाई।।कमाए..।। ओने से तो गइबे कइनी एनिओ के ना बानी त्रिशंकु के हाल भइल बा बीचहीं लटकल बानी हाथ मलतानी छूटता रोवाई।।कमाए..।। गवहीं मरब गवहीं खपब बहरा अब ना जाइब किरिया खाके कहतानी एहीजे जीयब खाइब चाहे लाख रउरा मारीं गरियाईं।।कमाए..।। हरेश्वर राय, सतना, म.प्र.\nआकार ले रहा नव जहान: हरेश्वर राय\nकाल बहुत बलवान सखे! सच काल बहुत बलवान। दृश्य नया, परिदृश्य नया प्रसंग और परिप्रेक्ष्य नया असमंजस में रंगमंच है खलनायक अदृश्य नया खड़ा गा रहा ध्वंस गान। कुसुमाकर के कुसुम उदास अभिशप्त सब अमलतास दुविधा में संसार समूचा भोग रहा अब कारावास जड़ीभूत ज्ञान - विज्ञान। छिन्न-भिन्न संबंध हुए सब शक्तिहीन उपबंध हुए सब मूल्यों ने खो दिए अर्थ हैं अर्थहीन अनुबंध हुए सब निष्फल सारे प्रावधान। व्यवहार की भाषा बदल गई त्योहार की भाषा बदल गई बदल गई सब परम्परायें परिभाषाएं बदल गईं आकार ले रहा नव जहान।\nना रे रे बाबा ना बाबा: हरेश्वर राय\nमति छोड़ के जइहs गांव, ना रे रे बाबा ना बाबा केहू दहीने मिली ना बांव, ना रे रे बाबा ना बाबा। बाग - बगइचा सब छुट जइहें, छूटिहें खेत बधार बर्हम बाबा के छूटी चउतरा, छूटिहें छठ -एतवार नाहिं धाम मिली ना छांव, ना रे रे बाबा ना बाबा। मालिक से तू बन जइबs, ए सुगवा तू मजदूर ओठ झुराई, देंह सुखाई, आरे हो जइब अमचूर मटिया में मिल जाइ नांव, ना रे रे बाबा ना बाबा। तरकूल के अंठिली अस होइहें दिनहीं रात पेराई सुस्ताए के समय ना मिली, रहि रहि छूटी रोवाई लगिहें रोज घाव कुठांव, ना रे रे बाबा ना बाबा। भोर दिखी ना सांझ दिखी, ना लउकी तारा तरई दूध- दही सपना होइ जाई, खइब तू सूखल मुरई रोजे याद परी तोहे गांव, ना रे रे बाबा ना बाबा। हरेश्वर राय, सतना, म.प्र.\nसुन्दर भोर: हरेश्वर राय\nअम्बर के कोरा कागज़ प ललका रंग छिंटाइल बा, सोना रंग सियाही से सुन्दर भोर लिखाइल बा। नीड़ बसेरन के कलरव के सगरो तान छेड़ाइल बा, अन्धकार के कबर के ऊपर आस उजास रेंड़ाइल बा। मंद पवन मकरंद बनल बा नीलकमल मुसुकाइल बा, मोती रूप ओस धइले बा गुलमोहर सरमाइल बा। भानु बाल पतंग बनल बा तितली दल इतराइल बा, कोयल, संत, सरोज, बटोही सबके मन अगराइल बा। हरेश्वर राय, सतना, म.प्र.\nउपला प आग: हरेश्वर राय\nहमरा मनवाँ के मांगल मुराद मिलल बा दिल के गमला में हमरा गुलाब खिलल बा। हमरा धड़कन के जेतना सवाल रहन सन ओह सवालन के सुन्दर जबाब मिलल बा। हमरा नयनन के दरपन में चाँद आ बसल हमरा होंठन के सरगम शराब मिलल बा। मन के बंजर बधार में बहार आ गइल भरल फगुआ से सोगहग किताब मिलल बा। जेठ जिनिगी में सावन के फूल खिल गइल बुझल चूल्हा के उपला प आग मिलल बा। हरेश्वर राय, सतना, म.प्र.\nबुढ़उती के दरद: हरेश्वर राय\nमार उमिर के अब त सहात नइखे साँच कहीं बुढ़उती ढोआत नइखे। ओढ़े आ पेन्हे के सवख ना बाँचल फटफटी के किकवा मरात नइखे। बाँचल नरेटी में इच्को ना दम बा गरजल त छोड़ दीं रोवात नइखे। भूख प्यास उन्घी कपूरी भइल सब हमसे तिकछ दवाई घोंटात नइखे। लोगवन के नजरी में भइनी बेसुरा गीत गज़ल सचमुच गवात नइखे।\nउड़ल सार सब: हरेश्वर राय\nसियासी छेनी से कालिमा तरासल बिया चांदनी हमरा घर से निकासल बिया। भोर के आँख आदित डूबल बा धुंध में साँझ बेवा के मांग जस उदासल बिया। सुरसरी के बेदना बढ़ल बा कइ गुना नीर क्षीर खाति माछरि भुखासल बिया। कोंपलन पर जमल बा परत धुरि के बून-बून खाति परती खखासल बिया। खाली थोथा बचल बा उड़ल सार सब जिंदगी रेत जइसन पियासल बिया।\nगुमसुम गोरइया: हरेश्वर राय\nमनवां के छोभ खूब अथाह हो गइल सगी आपन सरउती कटाह हो गइल। गउआं से कबरि के सहर में झोंकइनी तs दरद के कठउती कराह हो गइल। बाटे रिस्ता खतम कुल्हि पुहुप गंध से हमार सरगम बपउती तबाह हो गइल। तनवा बा बंधुआ आ मनवा बा बंधुआ हमर असमय बुढ़उती गोटाह हो गइल। बिया थाकल दुपहरी ह गुमसुम गोरइया हाय! डर के सिलउटी निठाह हो गइल।\nआरे रे रे बड़ी डैंज-रस बा करोना: हरेश्वर राय\nकहsता लोग मुंहवा बनाके तिकोना आरे रे रे बड़ी डैंज-रस बा करोना। बन्द बाटे खिड़की आ घर के केवाड़ी सबके जिनिगिया में लागताटे नोना। जेने देखsतानी ओने मुंह में बा जाबी होशियार होशियार खांसो छींको ना। जान बाटे तबहीं जहान बा ए बबुआ ओढ़ि ओढ़ि कमरी घीउआ पियो ना। प्रेमवा के दुश्मन करोना निसतनिआ से रोज -रोज दू -दू हांथ सभे करो ना।\nमोर जिउआ परल बा अफतरा में: हरेश्वर राय\nअफतरा में जी, बड़s अफतरा में मोर जिउआ परल बा अफतरा में। आईं आईं पंडिजी गोड़ लागतानी बुचिया ले अइहे रे लोटवा में पानी देखीं भगिया हमार तनी पतरा में। ए दुनिया के पाधुर बा कइले करोना हमरी जवनिया में लागतs बा नोना कुछु रोजहीं टूटता हमरा भितरा में। रहि रहि के आवत बा ठंढा पसीना जेबी में पइसल बा जेठ के महीना अब त बरवो रंगाता अलकतरा में। लागतs रहे कि दिनवा हमरो बहुरी आरे! हमहूं बजाइब चएन के बंसुरी राहि कटलस बिलाइ बीचे जतरा में।\nए बाबा काहे बता द: हरेश्वर राय\nकाहे बा फगुनवा उदास ए बाबा काहे बता द। कली मुसुकइली ना कूकली कोइलिया सुगना के ठोर से उड़ल ओठ ललिया काहे ना फूलल पलास ए बाबा काहे बता द। बछिया संवरको ना काहे पगुराली सोकना बरध के बा धइले अलाली भुअरी के फूटल बा भनास ए बाबा काहे बता द। खेत खरिहनियन में भूतवन के डेरा काहे सिवनवा प उठता बंड़ेरा काहे सूखल बा बनास ए बाबा काहे बता द। हमरा अंगनवा के तुलसी झुरइली छान्ही प चढ़ल बिया करुई करइली काहे बढ़ल बा तींतास ए बाबा काहे बता द। हथवा में कमवा ना आंखी में सपनवा काहे बढ़ल बड़ुए अतना दमनवा काहे रुसल बा उजास ए बाबा काहे बता द।\nचलs अंखियां चार करीं जा: हरेश्वर राय\nचलs अंखियां चार करीं जा चलs इचिका प्यार करीं जा। भंवरा हम, तू बनs सुमन बाग चलs गुलज़ार करीं जा। नौका तू, पतवार बनीं हम मिलके दरिया पार करीं जा। हम चंदा, तू चंद्रप्रभा बन अंधियारा पर वार करीं जा। हम दीया, तू बाती बनके उजियारे उजियार करीं जा। हरेश्वर राय प्रोफेसर ऑफ़ इंग्लिश शासकीय पी. जी. महाविद्यालय सतना सतना मध्य प्रदेश\nओ माई गॉड: हरेश्वर राय\nकइसन आ गइल जबनवा, ओ माई गॉड थर- थर कांपेला बदनवा, ओ माई गॉड। भारत चीन बनल बा भाई गउंआ के चौपाल केहुओ आपन दाल गलावे केहू बजावे गाल खतम बा बाएनs पेहनवा, ओ माई गॉड। कुल्ही शिखंडी घूमत बाड़े बनके बड़का भूप लोटवा आ बल्टी के छोड़ीं भंग घोराइल कूप लुक्कड़ बहे अगहनवा, ओ माई गॉड। बिलरा के जिम्मे दिहल बा दही के रखवारी दिने दहाड़े मारल जाले मनराखन बनवारी तुरला खातिर बैंगनवा, ओ माई गॉड।\nबिना सुर बिना ताल जिंदगानी भइल: हरेश्वर राय


हाउ टू लर्न तमिल हिंदी में बताये? » How To Learn Tamil Hindi Me Bataye - Download the Vokal App\nहाउ टू लर्न तमिल हिंदी में बताये?...\nफिल्म रब ने पूछा है कि हाउ टू लर्न तमिल हिंदी में बता दो उनको तमिल सीखने के लिए आप उसे तमिलनाडु लोक लैंग्वेज लर्निंग एप आती है उसके जरिए भी आप तमिलसिक्स प्रताप यूट्यूब पर भी ऐसे बहुत सारे चैनल से जो कि अलग-अलग प्रकार की भाषा में शक्ल आती है तो आप ऐसे चैनल को सब्सक्राइब करें उसे फॉलो करें और उसकी वीडियो देखे साथ में आपकी भी सहायता से आप बहुत जल्दी ही इस भाषा को सीखना चाहते हैं चाहे वह तमिल हो या फिर कोई और हर प्रकार की बातें सिखाने वाले एप्स आते हैं अब जल्द से जल्द जाएगी\nfilm rub ne poocha hai ki how to learn tamil hindi mein bata do unko tamil seekhne ke liye aap use tamil nadu lok language learning app aati hai uske jariye bhi aap tamilsiks pratap youtube par bhi aise bahut saare channel se jo ki alag alag prakar ki bhasha mein shakl aati hai toh aap aise channel ko subscribe karen use follow karen aur uski video dekhe saath mein aapki bhi sahaayata se aap bahut jaldi hi is bhasha ko sikhna chahte hain chahen vaah tamil ho ya phir koi aur har prakar ki batein sikhane waale apps aate hain ab jald se jald jayegi\nफिल्म रब ने पूछा है कि हाउ टू लर्न तमिल हिंदी में बता दो उनको तमिल सीखने के लिए आप उसे तमि


वीवो Y53 Price in India, Full Specs - 28th February 2021 | Digit\nउत्पाद के नाम : Vivo Y53\nवीवो Y53 Smartphone5-इंच स्क्रीन Quad HD IPS LCD Capacitive Touchscreen display के साथ आवेला, जौना के रेज़ल्यूशन 540 X 960 पिक्सल तथा पिक्सल घनत्व 220 पर इंच बा | फोन 1.4 GHz Quad कोर प्रोसेसर से संचालित बा और एकर रैम2GB बा. वीवो Y53 Android 6.0 ओएस पे काम करेला.\nवीवो Y53 Smartphone February 2017 मे लॉंच भईल रहे|\nवीवो Y53 मे कनेक्टिविटी के तरीका बा : ,GPS,Wifi,HotSpot,Bluetooth,\nवीवो Y53 के कैमरा मे Auto Focus,HDR,Panorama Mode,Touch Focus,Digital Zoom,Video Recording लोड बा|\nवीवो Y53 Price In India Starts From Rs. 9990 The best price of वीवो Y53 is Rs. 9990 in Amazon, which is 12% less than the cost of वीवो Y53 in Flipkart Rs.11190.This Mobile Phones is expected to be available in 16GB variant(s).


Snake on the whole body Shiva will meet in every part of life Read in Bhojpuri Bhojpuri Spl: महाशिवरात्रि विशेष- सगरे बदनवा में साँप रे साँप... जीवन के हर भाग में मिलिहें शिव! – News18 Hindi\nBhojpuri Spl: महाशिवरात्रि विशेष- सगरे बदनवा में साँप रे साँप... जीवन के हर भाग में मिलिहें शिव!\nशिव (Lord Shiva) भोजपुरी लोक जीवन (Bhojpuri Culture) आ लोक कला के हर भाग में मिल जानी. शिव के तांडव नृत्य (Shiva Tandav) आ उहां के डमरू से निकलल ध्वनि ही एह ब्रह्मांड में कला आ संगीत के सर्जक बा. शंकर के नटराज रूप के पूजा हर कला में कइल जाला.\nगाय के गोबर महादेव अंगना लिपाय...\nसुनी ए शिव, शिव के दोहाय...\nई लोक गीत रउआ अमूमन भोजपुरी भाषी परिवार में सुने के मिल जाई. कवनो भी शुभ काम के शुरुआत में ई गीत शगुन के तौर पऽ सबसे पहिले गावल जाला. अइसन मानल जाला कि भगवान शिव जे आदि अउर अंत दूनू के कारक हईं उहां के स्मृति मात्र से राउर कार्य पूर्ण हो जाला. शिव भोजपुरी लोक जीवन आ लोक कला के हर भाग में मिल जानी. शिव के तांडव नृत्य आ उहां के डमरू से निकलल ध्वनि ही एह ब्रह्मांड में कला आ संगीत के सर्जक बा. शंकर के नटराज रूप के पूजा हर कला में कइल जाला.\nफागुन के मौसम में बिहार, उत्तर प्रदेश के भोजपुरी क्षेत्रन में फगुआ गावल जाला जेहमें भगवान शंकर के स्मरण कइल जाला, जइसे-\nबाबा हरिहर नाथ...सोनपुर में रंगवा लूटे...\nई गीत आजुओ सर्वाधिक प्रचलित फगुआ गीत में से एगो बा.\nएकरा बाद चइत के महीना में चइता गावे के चलन बा. उदाहरण खातिर एगो चइता जेहमें शिव आ पार्वती जी के एगो प्रसंग आवेला...\nहोत भिनुसरवा शिव जी जगावे ए राम उठऽ गउरा...भंगिया रगरी पिआवऽ ए राम, उठऽ गउरा…\nई भैरवी हऽ. भैरवी भोर (ब्रम्ह मुहूर्त) में गावल जाला.\nसावन तऽ पूरा शंकरे जी के हऽ. एह महीना में भोजपुरी इलाका बोल बम के नारा से गूंज उठेला आ भोजपुरी अल्बम अतना प्रचुरता में निकलेला जइसे कि कढ़ाही में जिलेबी छनात होखे. लगभग सभ फिल्मी धुन में भगवान शंकर अवतरित हो जानी. कांवरियन के काफिला निकलेला. फिलिम के हीरो-हीरोइन लोग भी शिव भक्ति आ कांवर के स्पेशल सांग्स निकालेलें. दिनेश लाल निरहुआ आ आम्रपाली दुबे के एगो गाना वायरल भइल जेमे आम्रपाली दिनेश से कहऽतारी, -\nबलमु, बलमु तनी कांवर के पावर देखा दऽ हो…\nकाशी तऽ शिव के नगरिए हऽ. इहां त बारहो मास हर-हर महादेव बा. गायक नीरज सिंह के गीत हर शिवरात्रि के पूरा देश में गूंजेला-\nबम-बम बोल रहा है काशी …\nमहाशिवरात्रि के दिने भगवान शंकर आ माता पार्वती के बिआह भइल रहे. पूरा ब्रम्हांड में अपना ढंग के ई एगो अनोखा बिआह रहे. अद्भुत दुलहा जेकरा गला में सांपन के माला आ सवारी बसहा बैल. बाराती भूत-पिशाच. बाकिर अनुकरणीय बात ई कि ई बिआह निभल. एही से ई दिन बहुत पवित्र आ शुभ मानल जाला आ धूम-धाम से मनावल जाला.\nलोक गायक उदय नारायण सिंह कहेलें कि मिथिलांचल में तऽ राम से जादा शिव प्रिय बानी जबकि राम ओजा के दामाद बानी. राम-जानकी के ऊ सुख ना दे पवले जवन कि महादेव गउरा के दिहलें जबकि राम राजा रहलें आ शिव फक्कड़. जानकी के दुख मिथिलांचल के मेहरारूअन के आजो सालत रहेला.\nशिव बिआह भोजपुरी के पुरान लोक गायक लोग खूब गवले बा. बलिया के लोकप्रिय गायक बिरेंदर सिंह धुरान तऽ शिव बिआह पऽ केंद्रित अपना एगो अल्बम बुढऊ के बियाह में गवनी-\nसगरे बदनवा में साँप रे साँप / अइसन दुलहा ना देखनी बाप रे बाप…\n...बाकिर मजा के बात तऽ ई बा कि भावी दुलहा खातिर लइकी सभ भगवान शिव के ही पूजेली सन.\nभोजपुरी क्षेत्रन में बिआह में भगवान शिव के जरूर स्मरण कइल जाला-\nअरे माई अइसन ज्ञानी गउरा के बरवा मिलल बउराह…\nहर दुलहिन गउरा आ हर दुलहा शंकर. सुप्रसिद्ध लोक गायक भरत शर्मा व्यास जी के एगो गीत बहुते लोकप्रिय भइल रहे-\nबर बउरहवा देखनी गउरा के घरवा डरवा लागे माई रे...\nगायिका कल्पना तऽ शंकर जी के गनेश के पापा कहके गवले बाड़ी-\nहमसे भंगिया पिसाई ए गनेस के पापा, नइहर जात बानी/ दुखाला\nकोमल हमार कलाई ए गनेस के पापा नइहर जात बानी…\nपद्मविभूषण शारदा सिन्हा के गावल गीत ‘’ का लेके शिव के मनाइब हो, शिव मानत नाहीं ’’ अउर पद्मश्री मालिनी अवस्थी के गावल गीत ‘’ होली खेले मसाने में ‘’ बार-बार सुने वाला अद्भुत गीत बा.\nकोरोना काल के असर थोक में बने वाला बोल बम गीतन पर भी पड़ल बा. हाल हीं खेसारी लाल यादव के एगो गीत आइल बा – जात बारू देवघर लेके घरवा के चाभी / मुँह में लगा के जॉबी (मास्क) / जल ढारिहs ए भाभी\nखेसारी के एगो अउरियो गीत बा -\nकोरोनवा के माई मुर्दाबाद ... भतीजा तोर माईयो जाई का / तोर मउसियो जाई का ... देवघर त अबकी जाइब जा / भले पुलिस से पिटाइब जा\nकरोड़ो लोग एह सब गाना के पसंद कइले बा. अइसने एगो करोड़िया गाना पवनो सिंह के बा –\nएगो वीडियो में पवन सिंह अपना प्रेमिका से कहत बाड़न – भर सावन सोना तुम नज़र नहीं आना / तेरा बाबू हो चुका है महादेव का दीवाना\nपवन सिंह गवलें त अक्षरो सिंह गवली - ना बाबू ना सोना, सावन में बोल बम, बोल बम करो ना\nअक्षरा सिंह के ई गाना अभी करोड़ो व्यूज तक त नइखे पहुंचल बाकिर एकरा पहिले के उनकर एगो हिंदी गाना दू करोड़ से बेसी लोग देखले बा - चली रे चली मैं तो भोले की गली\nकहे के मतलब कि फिलिम आ अल्बम के गली में भोले बाबा के गूँज-अनुगूँज बनल रहेला.\nलोक गायिकी के दुनिया में भी भोले बाबा फेवरिट बाड़न. उभरत लोक गायिका मैथिली ठाकुर जब आपन भाई लोगन के साथे ‘’ बम भोले हो लाल कहवां रंगवलऽ पागरिया ’’ गावेली तऽ एगो आश्वस्ति बन जाली. चन्दन तिवारी, मनीषा श्रीवास्तव अउर संजोली पाण्डेय भी शंकर जी पऽ कई गो पारंपरिक गीत गवले बा लोग. एह समय में भोजपुरी लोकगाथा के सबसे सशक्त गायिका स्वर्गीय अनुभूति शांडिल्य तीस्ता के भी बहुते ईयाद आवत बा; जब ऊ गावत रहली, ‘’ बसहा चढ़ल एगो जोगिया आज धूम मचा गइले हे. किया गउरा उड़लू कि डूबलू, किया जोगी से लुभा गइलू हे.‘’\nई जोगी माने भगवान शंकर पऽ त संउसे दुनिया लुभा गइल बा.\n( लेखक मनोज भावुक भोजपुरी लोक साहित्य, सिनेमा और संगीत के मर्मज्ञ हैं.)\nBhojpuri Bhojpuri News भोजपुरी


साहित्य अकादमी – Anjoria\nTag: साहित्य अकादमी\nपुरस्कार लवटावे का पीछे क साँच\nअक्टूबर 23, 2015 Editor\n– देवेन्द्र आर्य आजादी क बाद शायद ई पहिला बेर भइल बा कि मिलल पुरस्कार लवटावे वालन के लाईन लागल जात बा. अलग अलग भाषा, प्रदेश आ विचारधारा के लिखनिहार…\nभोजपुरी अबहीं संविधान के अठवीं अनुसूची में शामिल होखे खातिर संघर्ष करत बिया. जबकि भारत के साहित्य अकादमी भारतीय साहित्य निर्माता का रूप में भिखारी ठाकुर आ धरीछन मिश्र का…


भोजपुरी किंग के सिल्वर जुबिली – Anjoria\nMay 11, 2010 निरहुआ\nभोजपुरी सिनेमा उद्योग में किंग का साथ साथ जुबिली स्टार का नाम से मशहूर अभिनेता दिनेशलाल यादव के सिल्वर जुबिली हो गइल बा. सिल्वर जुबिली? कवना चीच के? कवना फिल्म के? कवना बात के? त जान जाई सभे कि ई सिल्वर जुबिली कवनो फिलिम कें बा बलुक निरहुआ के कैरियर में\nअबले रिलीज भइल फिल्मन के सिल्वर जुबिली हो गइल बा.\nआज के करण अर्जुन का रिलीजहोखला का साथही निरहुआ के रिलीज हो चुकल फिल्मन के संख्या पचीस पार कर गइल. मोटे पाँच साल का कैरियर में सफलता के स्वाद चिखे वाला निरहुआ के ई पचीस फिलिम उनकर जिनिगी के दशा दिशा बदल दिहलसि. भोजपुरी पर्दा पर स्व॰सुधाकर पाण्डे के चलत मुसाफिर मोह लियो रे से अपना अभिनय के पारी के शुरुआत करे वाला निरहुआ ह बिचे कई गो फिलिम दिहलें जवन सिल्वर जुबिली, १०० दिन, ५० दिन मनवली सँ. उनकर दुसरके फिलिम हो गइल बा प्यार ओढ़निया वाली से पूरा देश में सिल्वर जुबिली मनवलसि. ओकरा बाद अंक मीडिया के निरहुआ रिक्शावाला उनका के हर घर के दिवाना बना डललसि. ई फिल्म बाक्स आफिस पर १० करोड़ के बिजनेस कइलस आ बिहार के एक दर्जन सिनेमाघर में सिल्वर जुबिली त यूपी पंजाब के दर्जनो सिनेमाघरन में १०० दिन के सफल व्यवसाय कइलसि. ओकरा बाद आइल ड्रायवर बाबू, कइसे कहीं तोहरा से प्यार हो गइल, कहाँ जइब राजा नजरिया लड़ा के सफलता पावे में कामयाब रहली सँ. रामाकांत प्रसाद के निर्माण लागल रहा ए राजा जी, आ दिवाना बाक्स आफिस परब्लाक बस्टर भइली सँ.\nसाल २००५ में निरहुआ बाक्स आफिस पर सफलता के जे दौर शुरु कइलें ऊ आजु ले कायम बा आ हर साल के सबसे बेसी बिजनेस करे वाली फिलिम उनकरे खाता में बाड़ी सँ. निरहुआ के रंगीला बाबू, गंगा तोहरे देश में, विधाता, हम बाहुबली, हो गइनी दिवाना तोहरे प्यार में, निरहुआ न॰ १, आ शिवा बाक्स आफिस पर कामयाब रहली सँ. निरहुआ चलल ससुराल, सात सहेलिया, प्रेम के रोग भइल सौ दिन मनवली सँ. अपना अभिनय यात्रा का साथ निरहुआ आपन निर्माण कंपनी बनवलें जवन दू गो हिट फिल्म चलनी के चालल दुलहा आ प्रेम के रोग भइल दिहलसि. निरहुआ साउथो का कंपनियन का साथे काम कइलें आ मूवी मुगल कहाये वाला डी रामानायडू का फिलिम में नायक रहलें. अभही एन एन सिप्पी के भोजपुरी फिल्मो में निरहुआ नायक बाड़े.\nसफलता के दोसर नाम बन चुकल निरहुआ के ई विजय यात्रा आगहू जरुर जारी रही.\nOne thought on “भोजपुरी किंग के सिल्वर जुबिली”\nreal king to aapi hai yadav ji\naapke age av koi nahi hai aur aapke aage koi v nahi jayega q ki aap jo action jo karte hia\nlajwab hai aapki acting\naap bahut aage jaboge sir ji


एगो भोजपुरिया के चिट्ठी – माननीय पीएम जी की नावे – भोजपुरी पंचायत\nइ सही बात बा की देस की सामने बहुत बड़हन-बड़हन समस्या मुँह बवले खड़ा बानीसन। बहुत सारा चुनौती बा रउरी सामने। रउआँ अपनी ओर से पूरा परयासो करतानीं। हँ, हो सकेला की राउर सोंच अउर काम कइले के तरीका अलग होखे, पर देस खातिर कुछ कर गुजरे के बा, देस के आगे ले जाए के बा, रउरी ए परयास,मेहनत पर हमरा कवनो सक-सुबहा नइखे। रउआँ अपनी हिसाब से सही काम क रहल बानी पर जे घर के भा देस के मालिक होला, अगुआ होला ओकरा अपनी ओर से सही-गलत के फैसला करत काम करे के चाहीं पर घर-परिवार-देस की लोगन के भी विचार जाने के चाहीं अउर ठीक लगले पर ओ हू पर विचार करत, ओके जमीनी स्तर पर उतारे के चाहीं। हो सकेला की रउरी अउर रउरी देस-परिवार के नजर सहिए दिसा में देखत होखे पर देखले के तरीका अलग होखे? हो सकेला की कुछ जरूरी कामन के, समस्यावन के, चुनौतियन के रउरों देखत होखीं पर रउआँ इ तना जरूरी ना लागल होखो, जेतना आम मनई की नजर में होखो। ए ही की चलते पता ना काहें हमरा इ लागेला की रउआँ जवन करतानी, ओ हू से जरूरी बा कुछ समस्यावन के समाधान कइल, चुनौतियन के सामना कइल। हमरा लागेला की अगर भारत के अगर भारत बनावे के बा त सबसे पहिले आर्थिक रूप से पिछड़न पर धेयान देहल, ओ कुल की सुख-सुविधावन पर धेयान देहल जरूरी बा। हँ, पर साथे-साथे सामूहिक विकास,सामूहिक काम कइल भी जरूरी बा, कामन में तालमेल बनावल राखल भी जरूरी बा। जमीनी स्तर पर काम करत, गरीब, किसान, मजदूर के मजबूत करत अगर सामूहिक विकास के काम होई त देस तेजी से विकास की राह पर दउड़ पड़ी। कहल जाला की भारत के आत्मा गाँव में बसेले त भारत के सही विकास तब्बे चरितार्थ होई जब गाँव-गड़ा के विकास होई, जब खेतन में हरियाली आई, गरीब, किसान, मजदूर के चेहरा आत्मसम्मान की साथे-साथे खुसी से चहक उठी।\nए परिपेछ्य में हम एगो अउर बात कहल चाहबि। कुछ जरूरी काम, अति महतपूरन काम एइसन होला, जे केहू खातिर बहुते-बहुत जरूरी होला पर कुछ परिपेछ्य में इ सायद केहू के ओतना महतपूरन ना लागत होई। पर हमार कहनाम बा की देस, समाज, जनता, भाखा,संस्कृति सबके समझ के, हर पहलुअन पर विचार करत रउआँ निर्रनय लेबे के चाहीं। रउआँ देस के विकास के प्राथमिकता दीं पर इ हो समझीं की जवलेक आम मनई के विकास ना हो पाई, देस के विकास संभव नइखे। देस की आम मनई से जुड़ल हर बातन, कामन के विचार करत देस की विकास में सबके जोड़ले के ताक बा।\nअब देखीं न रउआँ पता बा की भाखा, संस्कृति के महत्ता का होला? भारत के भारत राखे के बा त भारतीय संस्कृति ही इ काम क सकेला, न की बिदेसी संस्कृति। इ बात रउओं समझतानी तब्बे त काशी से रउआँ चुनाव लरनी। गाय-गंगा-धर्मस्थलन के रउआं महत्ता समझतानी। राजकीय काम में हिंदी के बढ़ावा देहले पर लागल बानी। बिदेसन में जब केहू से मिलनी त उपहार में गीता देहनीं। जब देस से जुड़ल बातन के कहे के मवका मिलल त रउआँ भारतीय समाज, संस्कृति के गुनगान कइनीं। जब रउआँ पूर्वांचल में जानी त भोजपुरी में अभिवादन करेनी, दक्खिन भारत में जानी त तमिल, तेलगु, मलयालम आदि में अभिवादन करेनी। जनता भी आपन सनमान देखी के, भाखा के सनमान देखि के गदगद हो जाले। काहें की देस के अगुआ भइले की नाते रउआँ अपनी देस-परिवार की सब लोगन के विस्वास के, आत्मसम्मान के बना के राखे के बा अउर साथे-साथे रउआँ इ हो पता बा की भाखा, संस्कृति के सेवा क के ही देस के सेवा, जनता के सेवा सही मायने में कइल जा सकेला।\nत अब हम अपनी असली बात पर आवत, रउआँ से हाथ जोड़ि के, बिनती करत इ पूछल चाहतानी की जब इ सब रउआँ के पूरा पता बा, त भाखा की नाव पर एतना उपेछा काहें? रउआँ पता बा की मनई के पहिचान ओकरी भाखा,समाज, संस्कृति से होला, भाखा उ कड़ी ह जवन अपनन के जोड़ि के राखेला, ओकरी सम्मान के सूचक होला। आम मनई खातिर भाखा के सम्मान भी सबसे महत्पूरन सम्मानन में से एक होला, पर फिर भी भाखा की नाव पर सरकार काहें धेयान नइखे देत? इ सब जानि के भी काहें रउआँ आँखि मूंदे के कोसिस करतानी। मनई एक बेरा का कई बेरा बिना खइले सूति सकेला, पर अपनी चीजन से, भाखा,संस्कृति, समाज आदि से समझौता ना क सके। रउओं त बार-बार भोजपुरी की साथे-साथे अन्य भाखा की अधिकारिक बोलियन के भाका के दरजा देबे के पुरजोर समर्थक बानीं, फेरु आखिर देरी कवने बात के ले के बा? रउआँ काहें नइखीं आगे बढ़ि के भाखावन के सम्मानित कइले में महत्वपूरन भूमिका निभावत?\nकरबध चिरउरी बा की ओ भारतीय भाखावन (भोजपुरी के प्रधानता देत- काहें की इ हमार माईभाखा ह) के जलदी से जलदी आधिकारिक दरजा देहल जाव, जवने खातिर रउओं चुनाव आदि की समय आपन सहमति दे देले बानीं, अउर हमरा लागता की संघर्ष करे वाली इ सब भाखा, भाखा की दृष्टि से पूरा तरे संपन्न बानी सन, भोजपुरी त हर बिधा से पूरा तरे संपन्न बिया।\nहमरा पूरा विस्वास बा की रउआँ एगो भारतीय, एगो भोजपुरिया की ए बाति पर जरूर गौर करबि अउर हमहुँ के भाखा आदि की सम्मान की साथे जीए के सम्मानित अधिकार देइब। सब भाखावन के सनमान बा, पर भोजपुरी पर अभिमान बा। माईदेस, माईभाखा अउर माई के जे भुलाला ओकर समूल नास हो जाला। माई, माईदेस, माईभाखा, एकर जे कदर ना करे, ओकरा से बड़हन केहू नइखे अभागा। एगो भोजपुरिया के हिरदय के उदगार पर आपन मोहर लगाईं, जल्दी से जल्दी भोजपुरी के आधिकारिक भाखा के दरजा दिलवाईं। भाखा बचाईं, संस्कृति बचाईं, देस बचाईं। जय-जय। सादर।\nप्रभाकर पाण्डेय ‘गोपालपुरिया’\nएगो भारतीय भोजपुरिया\nPosted in देश आ समाज, विविध, सरोकार


बिना ओरिचन के खटिया – Anjoria\nजुलाई 1, 2021 भोजपुरी कहानी, विष्णुदत्त तिवारी\nफूआ, माने गिरिजा फूआ-पुरुषोत्तम के बाबूजी के छोटकी बहिन- बाति ए तरी पागेली जे शब्द केनियो ले भरके ना पावसु लोग। अनचक्के में केहू के खींचि ले जइहें अतीत के अखदवनी खोह में जहाँ हर अदिमी अनयासे खरोंच लगवावे खातिर जाइल चाहेला, जेमें भविष्य के अगाध शून्य के कम से कम एक बून सगुन के खून त चढ़ा सके। विलक्षण दिमाग बा उनुकर। याददाश्त में सज्जी घटना दर्ज बाड़ी स- दिन, महीना, वर्ष-सभ सिलसिलेवार।\nपुरुषोत्तम के बेटी डोरा आ ओकर चचेरा भाई बीर के बेटी बउली दूनो बे ओरिचन के खटिया प कूदत-फानत रहली स। पुरुषोत्तम उहनी के मयगर मन से देखलस, कहलस ना कुछुओ। ऊ कोठरी में एह खातिर आइल रहे जे झोल मारत खाट\nमें ओरिचन लगा दे। तनी सुस्ताए खातिर पलंग प ओठँघले रहे तले बिजुरी के तरंगन के माध्यम प सवार होके फूआ छने में ओकरा आगे झलमला उठली।\n-सूते लगलऽ का, बबुआ?\nपुरुषोत्तम सूतत ना रहे। ऊ त चाहत रहे जे रेंगनी प से चदर खींचि के गोड़ तोप ले बाकिर तब डोरा आ बउली ओकरा के देखि सकत रहली स। अइसन ऊ चाहत ना रहे। जहाँ ऊ रहे, ओहिजे ऊहो रहलीं स-नगीचो-पास कहि सकेला अदिमी, एह से ई असंभवे रहे जे ऊ ओकरा के ना देखँ स। ऊ लफलर के कान में नीक से बन्हलस आ ओकरा दूनो छोर के बीचे तरहथिन के अर्द्ध-प्रार्थना के मुद्रा में क के सुतला नियर बेखबर हो गइल। अब, जदि, डोरा आ बउली ओकरा के देखबो करितीं स, तबो-छउके-कूदे में सँकोच ना करितीं स। जदि करितीं स त कइले का जा सकत रहे। ओइसे लइकिन के ध्यान ओकरा ओर गइल ना रहे आ ऊ बिना कवनो ताप-झाम के अपना में रम गइल रहलीं स।\nबुचिआ खेले में रमल रहलीं स आ पुरुषोत्तम गते-गते अतीत के खोह में सरकत चलल जात रहे।\nफूआ कहले रहलीं- ”का जाने तोहरा इयाद बा कि ना जे एक बेर खटिया से उतरत खा ओरिचन में फँसि गइल रहलऽ। इयाद बा, मनोहरपुर में तब डोरा ले छोटे होइबऽ चाहे ओकरे बरोबर। छोटकी भउजी भइया के संगे घूमे-ओमे गइल रहली। हम छत प ले सूखल गहूँ उतारत रहलीं। त तूँ ओरिचन में अँटकि गइल रहऽ। एगो बिलार रहे। का जाने, भउजी अपना नइहर ले नेग-नेवता में पवले रही कि भइया के कवनो साहेब-सुबहा भेंट-वेंट कइले रहे, राम जानुस। ऊ पोसुआ रहे आ आधा सेर दूध एक बेरा पी जात रहे। त ओह बिलार से तू बहुते डेरात रहलऽ। साइत ओकरे डरे उतरि भागे के चक्कर फँसि गइल रहलऽ। हम देखलीं त छते प ले बोल पड़लीं। आ दउरकिए में उतरि अइलीं। हमरा के देखि तोहरा लोर बरिसे लागल। तोहार रोआई हमरा से ना बरदास होत रहे- इचको ना। हमूँ रोवे लगलीं। आजु जब अपने सुअरी के छवना हो गइल बाड़े स त मोह-ओह पहिले वाला रहल ना आ तूहूँ बड़ हो गइल, बाप-बाप बनि गइलऽ त पहिले जइसन कुछु होत-वोत नइखे बाकिर ओ घरी त तूंही प्रान के अधार रहलऽ।“ हम रोवे लगलीं त तू थपरी बजावे लगलऽ- ”जिया मोर मुसकिल में परि गयो रे……। ओ घरी इहे गीत खूब बाजत रहे रेडिओ-ओडियो प। त तू एकरा के गावत जात रहलऽ आ हम तोहरा के कोरा में उठवले-उठवले दरवाजा के बहरी ले भागल-भागल देखत अइलीं तोहरा गोड़ ओड़ के जे कतहूँ छिला-ओला त ना गइल घनचक्कर।“\nबउली खटिया प गोड़ पसारि दिहलसि। डोरा नीचे उतरलि आ ऐने-ओने कुछु खोजे लागलि। पुरुषोत्तम, बे-गरदन घुमवले, आँखिन के बायाँ ओरि तिरकट क के, देखलस जे ऊ सनूक प रखल डोलची में ले शॉल निकालत बिया। शॉल ले के ऊ बउली के लगे आ गइलि। ‘बड़ा अजीब लागेला’ – पुरुषोत्तम सोचलस- ”अपनी लइका ले अधिका भाई के लइकन में नेह लगवले लोग लउकेला बाकिर आपन लइका होखते कर्र से हृदय दरकि काहें जाला दू फाट में? नेह-छोह त तबे कहल जाई जब बे-स्वारथ, बिना अहसान जतवले, बड़ छोट के अंतर से सबके भावना आ जरुरत के अपना हैसियत के, मोताबिक पूछ होखे।“\n”-मिलि गइल दीदी?“ शॉल देखते बउली झूम उठलि।\n”- हँ रे बाकिर तू पटुआइल रहु। चिचिअइबे त तोर माई जानि ना जाई?“\n”- ठीक बा दीदी। …….. बाकिर तू हमरा के मरबू ना नूं?“\n”काहे के मारबि? बुचिया के केहू मारेला का, बोलऽ?“\n”- ना मारेला नूँ दीदी।“…. आँखि फइला के बउली कहलसि- ”हमूँ त इहे कहेनी जे डोरा दीदी हमरा के ना मारेली बाकिर आजी कहेली जे बड़ा हथछुटुक लइकी ह डोरा। दाँत गड़ा दीही चाहे नोहे नखोर दीही। दीदी, आजी ठीक ना नूँ कहेली?“ डोरा जवाब ना दिहलसि।\nपुरुषोत्तम मने-मने खुश होत रहे आ तनी दुखितो। बुचिया कतना निश्छल बाड़ी स। कतहूँ व्यंग नइखे, कतहूँ मिलावट नइखे। जवन सोचेली स, कहि देली स, जवन सुनेली स, कहि देली स। इहनी के ममत्व के परिधि में आसमानी बड़का गड़हा नइखे जे समूचे सौरमंडल के गटकि जाई आ ढेंकारो ना लेई। एहिजा त जवन बा-प्रत्यक्ष आ जीवंत बा। बाकिर…. जब इहनियो के बड़ हो जइहें स त.. … का इहनियो के नस में करिया रकत रेंगे लागी?\n”एक बेर भइया आ भउजी सँगे बहरा जात रहीं।“ फूआ कहले रही- ”तूँ आँचर-वाचर छोड़बे ना करऽ त तहरो के लेबे के परल। डुमराँव उतरि के रेक्सा भा टमटम से ओहिजा जाइल जात रहे। अब त बसो जाले उहाँ। चारि आदिमी रहे त टमटम कइल गइल। घर से चलल रहीं जा तबे से आकास बदरिआह होखल आवत रहे बाकिर ई अनेसा त नाहिए रहे जे बीचे राह में घनघोर बरखा होखे लागी। बाकिर भइल ऊहे। एकाध कोस रहता अबे बाकी रहे जे लागल कइ गो पम्प सेट चलि गइले स। छने में जइसे समुंदर उबिछाए लागल-घनर! घनर! बाबू रे, हवो ओसहीं उमखि-उमखि के कूदत रहे। आधा लूगा देहि में लपेटले, आधा से तोहरा के तोपले, सोचत रहीं जे अब का होई? गतरे-गतर पानी चूअत रहे। जेने देखऽ ओनिए बरोहि अस बूनी के धार-लागे जे ध के चढ़ि जा त इनरासन-ओनरासन में चहुँप जा। त अइसने होत रहे बरखा। तबे अइसन भइल जे जहाँ टमटम रहे नू, ओहिजा से एक बिगहा हटि के बिजुरी गिरलि। घोड़ा चिहुँकि के टमटम घिसिरावत भागल सरपट। तबे दोसरकी आ तिसरकी बिजुरी एकेके मिनट प। बिना चाभुके खइले घोड़ा महराज रेल हो गइले। आ भइया के सूरत देखितऽ त कहितऽ! अब नू छीमानुख-छीमानुख बा। ओ घरी त जनाइ जे सइ बाभन मरला के मुँह ह।“ हिचकिया के रोवे लागल रहलें- ”बुचिया, बड़ा, जुलुम भइल रे। हमनी के मरि जाइबि जा त कुछुओ ना होई बाकिर एकरा कुछु हो हवा गइल त मूँह ना देखा सकबि जा।“ एक बेर त हमरो मन कइल जे खूब रोईं-ओईं बाकी बाद में हमी सभके सबुर धरवलीं।…. आ…. ई जे तोहार चाची-वाची हई नूं!- बउली के आजी, बड़ा सिधवा रहलीं, बाबू। कबो भूलो से जे कड़ुआ सबद निकालसु। उहें जब हाथ भाँजि-भाँजि उघटा-पुरान करेली त करेजा में दराँती चले लागेले बेटा। तोहरा के बेटा से कम कबो ना कइली।\nमने-मन जरि बुता गइलन पुरुषोत्तम, बहुत कइलीं, मनली; बहुत कइलीं बाकिर कब कइलीं, इहो त सोचऽ? जबले उनुका लइका ना भइल रहे। पहिलका बेटा होखते ऊ दुलार केने बिला गइल? बीरन के ऊहो त सँझवत के दीआ अस चपकवले रहत रहे। उहे बीरन जब खेलत-खेलत खटिया से नीचे गिर गइल रहे, त चाची कइसे दूथप्पड़ जमा दिहली- ”टुकरखोर“। तब सभ कुछ खतम ना हो गइल का? जी भर के दुलारऽ आ ही भर के कोसऽ। तश्तरी भर खियावऽ आ परात भर उगिलवा ल! ई त ना भइल छोह। एह से त नीक रहे जे माई-बाप से हीन लइका के जहर दे दिहल जाइत।\nबउली दुलहिन बनल बिया। डोरा शॉल ओढ़ा के ओकरा के घूहवाली बनावत बिया। फेरु डोरा घूहवाली बनऽतिया। पारा-पारी दूनो दुलहिन बनतारी स। जे दुलहिन नइखे बनल ऊ मुँह देखे वाली बनऽतिया।\n”बाकिर जब मुँह देखावल जाला त आँखि बन नू कइले रहल जाला, दीदी?“ बउली कहलसि।\n”-काहे?“ डोरा पुछलसि।\n”-काहें का। माई त असहीं करेले।“\n”-तू देखले बाड़े का?“\nडोरा साठि साल के बुढ़िया अस मुँह बनवलसि। कहलसि- ”तबे त कहऽतानी। काल्हु चालो मइया आइल रहली, त आजी, माई के मुँह देखवले रहलीं कि ना बोलऽ?“\n”-आँखि काहें बन क लिहल जाला, बउली?“\n”-एतनो नइखू जानति भकलोल।“\nबउली के अपना ज्ञान पर गर्व हो आइल- ”आरे, बुढ़िया के आँखि में कींचर होला। दाँत टूटल रहेला, त ओकरा से डर लागेला नूं। त आँखि खोलि के काहें रखे……..?“\n”- हमरा आँखि में त कींचर नइखे नूँ बउली।“ डोरा बड़ा निरीहता से पूछलसि।\n”- नइखे, नूं तोहरा आँखि में कीचर बा नूं हमरा आँखि में कीचर बा ए से हमनी के आँखि खोलिए के राखे के। हूँ नू बुचिया।“ डोरा कहलसि आ धधाइ के बउली के गाल चूमि लिहलसि।\nएगो आँगन। दू गो परिवार। दूनों में बोलचाल नइखे। जब पटते नइखे त जीभि हिलावे के कष्ट काहें? आदिमी लासा से ना सटे, सटिए ना सके।\nअच्छा धंधा बा। आपन कूड़ा-करकट मुफ्त विरासत छोड़त जा। इतिहास-पुरान के साँच-झूठ कहानी दूनो पलरा प तउला सकेले। तउलऽ, पासंघ मत देखऽ।\n”- दीदी, भूखि लागल बा।“\n”- जइबू?“ – डोरा पूछलसि।\n”- फेरु माई आवे दी?“\n”-कुछ देर अउरी खेल लिहीं जा।\nडोरा दियरखा प राखल दिआसलाई उठवलसि आ बउली से कहलसि जे अन्हार हो गइल बा, ढिबरी जरा लिहल जाउ। पुरबवारा जँगला पर ढिबरी रखात रहे। लइकिया ढिबरी जराइ के ओहिजा ना रखली स। ओकरा के पुरुब-पच्छिम बिछावल खटिया के मुँड़तारी, बायाँ पार प, रखल गइल।\nखेलो के रूप बदलल- ”ओका बोका तीन तड़ोका, लउआ लाठी चनन काठी…. ढोंढिया पचक जो। लातालुत्ती। लातालुती। लातालुती।\nलातालुती जम गइलि। ऊ डोरा आ बउलिए में होत रहे बाकिर लात से डर लागल ढिबरी रानी के-पलक झपकते किरासन बोकरत खटिया से नीचे। लइकी खेलत रहली स। आगि सिरहाना लटकल बिछवना के धरत झपाक\nसे खटिया प चढ़ि गइलि। एक बाएके भक् से अंजोर। डोरा आ बउली एके संगे चिचिअइली स- ”माई रे।“\nपुरुषोत्तम आँखि बन कइले-कइले कुछ-कुछ नीनि में भरमे लागल रहले। डोरा आ बउली अतना डेरा गइल रहलीं स जे उहनी से उतर भागल संभव ना रहल। ऊ खटिए प उछलत-कूदत रहली स। आगि गँवे-गँवे खटिया के लीलत जात रहे। एक-ब-एक जइसे खतरा के साइरन बाजि गइल। भीतर ले घबराइल आवाज अइली स- ”का भइल?“\nपुरुषोत्तम के ई सोचे के मोहलत ना मिलल जे अचानक आगि लागि कइसे गइलि? जब ले कुछु सोचित ऊ, ओकरा लागल ओकरा देहि में करेंट आ गइल होखे। ऊ समूच चेतनता में पलंग से नीचे कूदि गइल आ एक-एक बाँहि में एक-एक लइकी के दबवले सनाक से चउखट से बहरिआ गइल।\nओकर दिमाग खदके लागल रहे।\nऊ संभरे, तले केहू बचियन के ओकरा से छीनि चुकल रहे। के? ओकर मेहरारु? ओकर भावज? ओकर चाची? आखिर के? ओकरा कुछुओ पता ना चलि पावल आ डोरा आ बउली भीड़ि में हाथे-हाथ, गरे-गरे लपिटात रहलीं स। जटाधर महतो-ओकर चाचा-निकसार घर में लँगड़ात दउरले-दउरऽस रे- सरोजवा, झुलना, मदन पांड़े। आरे, आगि लागल बा रे। बतावऽ स रे, केहू जरल-मरल त ना नूं राम?\nदस मिनट में आगि बुता गइलि। बे-ओरिचन वाली खटिया जरि गइल रहे। पटिया अउरी पारो साबूत ना बाँचल। एकाध पुरान कपड़ा अउरी बिछावन आ एगो नया शॉल जरि गइल। डोरा आ बउली डेराइल रहलीं स, उनही के कुछुओ ना भइल रहे तबो।\nएक दिन असहीं, फूआ से बतिआवत पुरुषोत्तम के अचके इयाद परल जे ऊ पहिले बउलिए के उठवले रहलें। बउली-माने ओकरा चचेरा भाई बीरन के बेटी, याने- डोरा के बुचिया।\n(भोजपुरी पत्रिका पाती के 98 वाँ अंक से)


व्यस्तता का चलते नाच नचैया धूम मचैया से अलगा हो गइलन रवि किशन – Anjoria\nव्यस्तता का चलते नाच नचैया धूम मचैया से अलगा हो गइलन रवि किशन\nनवम्बर 5, 2011 रविकिशन\nभोजपुरी फिलिमन के सदाबहार सुपर स्टार रवि किशन महुआ टीवी के लोकप्रिय शो “नाच नचैया धूम मचैया” के होस्टिंग नियमित रूप से ना करीहें काहे कि एह घरी उनुका बैक टू बैक कई फिलिम के शूटिग करे के पड़त बा. एह फिलिमन में भोजपुरी आ हिन्दी दुनु के फिलिम बाड़ी सँ.\nसैफ अली खान के होम प्रोडक्शन फिल्म “एजेंट विनोद” के शूटिंग कुछ कारण से तीन दिन अधिका चल गइला से उनुकर सगरी कार्यक्रम गड़बड़ हो गइल बा. रवि किशन के कहना बा कि “नाच नचैया धूम मचैया” उनुका दिल से जुडल शो हवे आ ऊ कबो ना चहलें कि एह शो से दूर होखे के पड़े.\nबहरहाल रवि किशन के जगहा एह शो के एंकरिंग अब के करी एह खातिर संशय बनल बावे. बतावे जोग बा कि रवि किशन का एंकरिंग में “नाच नचैया धूम मचैया” जबरदस्त कामयाबी पवलसि आ बिहार उत्तर प्रदेश में त एह शो के टीआरपी “जस्ट डांस” शोओ से अधिका रहल.\nमनोज तिवारी ‘नाच नचईया धूम मचईया’ के एंकर बनलें


छपटा छा के होत गुजारा | Khabar Lahariya (खबर लहरिया)\nखबर लहरिया » छपटा छा के होत गुजारा\nछपटा छा के होत गुजारा\nद्वारा लिखित खबर लहरिया July 14, 2014 12 बार देखा गया\nजिला वाराणसी, ब्लाक चोलापुर गावं भवानीपुर जगदीशपुर। इहां के दलित बस्ती में आवास देवे में एक आवास पर जनता से 15 हजार रूपियर लगत हव।\nइहां के लक्ष्मीना, उषा, सुनीता, मनजू, सन्तारा, मुघुना इ लोगन के कहब हव कि हमने के पास मड़ई आउर कच्चा घर हव उ भी गिरत हव। जब हमने प्रधान से कहल जाई त प्रधान कहियन कि दस पन्द्रह हजार दा तब मिली। हमने कर्जा लेके दे देवल जाई। लेकिन जब हमने कहल जाई कि कब मिली त कहियन कि जब आई त मिली।\nप्रधान भैयालाल के कहब हव कि आवास खातिर के हम एको पइसा नाहीं लेहले हई। जब सरकार देई तभहीं ने हम देब। एही हाल हव चिरईगावं के कमौली गावं के राजभर बस्ती के। इहां पर भी एको आवास नाहीं हव। इहां पर भी इ समस्या करीब दस घर के हव। इहां के इन्द्रा, सुघना, बुद्धु, देवराज, केसरा समेत कई लोगन के कहब हव कि हमने के कच्चा घर हव उ भी बरसात में गिरत हव। हमने कइसे कइसे छान छोप के रहत हई।\nप्रधान पूनम के पति जगदीश के कहब हव कि कइसे कइसे होत हव। हमने पुराने बजट से काम चलावत हई। लोग खाली प्रस्ताव देवे कहियन। आवास खातिर के वी. डी. ओ. के पास अप्रैल 2014 के प्रस्ताव देहले हई।\nसुविधा नहीं पर डिलेवरी का आदेश\nपानी खातिर हिंया हुवां फिरत


बुश पर बरसनी याद रखीहs\nतोहरा पर न पड़े, फरियाद करीहs\nअब त आदत हो गईल छरपे के\nपड़ गइल गलती से त माफ़ करीहs.\nसारा दुनिया में चर्चा आम हो गइल\nबहादुर खुलेआम शर्मनाम हो गइल\nप्रयोग भईल स्वागत में उनका\nजूतो के अब बड़का नाम हो गइल.\nकुछ जूतो बड़ा अजीब होला\nकबो दूर त कबो नजदीक होला\nनया में रोज पालिश से सफाई\nपुरान में गरीब के नसीब होला.\nपहिरऽ गोड़ में एके हथियार समुझ के\nदुश्मन के पिटाई करी बुश के यार… Continue\nAdded by Noor Alam Baadshah on June 29, 2009 at 2:07pm —\nबचपन के खेल !\nकविता शीर्षक : "बचपन के खेल"\nकविता के तारीख : 19/Mar/09 02:14:54 PM\nयाद आवेला बीतल बचपन के सब खेल.\nअभी बहूत कुछ बाकी बा ई दुनिया में भेल.\nरोअत रोअत खात रहे कहत रहे खेले के बा खेल.\nहरदम जाके खेले गाओ में अपना अपन खेल.\nखेलत खेलत में बबुवा के अपने टूटगेल टांग.\nमाई, बाप, रोअत कह के हाय हाय हमर जान.\nतू का कैला अब हमनी के सहारा हाँथ से गेल.\nहरदम कहत रही कहिना ना जा खेले कोई खेल.\nतू ना मानला होगैल सब के १ साल… Continue\nAdded by मनिर आलम MANIR ALAM on June 29, 2009 at 2:00pm —\nChange youth change Bihar. Added by mithilesh kumar on June 29, 2009 at 11:47am —


एक्शन इमोशन से सजल रणवीर २५ मई से रिलीज हो गइल | CinemaBhojpuri.in\n- Tagged: रणवीर, रविकिशन\t- no comments\tतेलगु फिल्म इंडसट्रीज़ के जानल मानल फिल्म कंपनी ए के इंटरटेनमेंट आ 14 रील्स इंटरटेनमेंट प्राइवेट लिमिटेड क सहयोगी कंपनी अल्टुरा फिल्म्स के पहिलका भोजपुरी फिल्म “रणवीर” २५ मई से बिहार में रिलीज हो गइल. अपना जबरदस्त अभिनय क्षमता खातिर जानल जाए वाला भोजपुरी फिलिमन के सदाबहार सुपर स्टार रवि किशन ओह दिन रणवीर किशन बन गइलें जब अपना फिल्म के प्रचार खातिर ओ पटना के सड़कन पर निकललन. प्रीमियर का मौका पर पटना चहुँपल रवि किशन खुद पटना के सडकन पर आपन काफिला ले के निकल पड़लें. साथे रहलें बिहार के बाहुबली विधायक अनन्त सिंह आ अभिनेत्री काजल राघवानी. दर्शको के दिल जीते के रण पर निकलल रणवीर किशन पटना के भयंकर गर्मी में होटल मौर्य से पदयात्रा करत निकललन त साथे उनुका प्रशंसकन के हुजूम शामिल हो गइल.\nभव्य सेट आ खुबसूरत लोकेशन पर बनल एह फिल्म के खासियत एकरा निर्देशक फिरोज खान का नजर में जबरदस्त एक्शन, मधुर संगीत आ नया कहानी बावे. फिल्म में भाई बहन के इमोशन दर्शकन के आकर्षित करी. दक्खिन भारत के फिलिमन जइसन एक्शन सीम मशहूर एक्शन निर्देशक कौशल मोजिस हउवें जे शाहरुख के अनेके फिलिमन में एक्शन निर्देशन कर चुकल बाड़ें. (उदय भगत के रपट)\nमिलत जुलतआपन रगड़ा खतम करे के फैसला कइले रविकिशन आ मनोज तिवारी (4)जब दुर्घटना होत होत बाचल रविकिशन के (4)‘‘गंगा जमुना सरस्वती’’ के फर्स्ट लुक जारी भइल (4)रणवीर के फर्स्ट लुक जारी भइल (4)होली पर बिहार में रिलीज होखी ‘प्राण जाई पर वचन न जाई’ (4)To the official site of Related Posts via Taxonomies.\tLeaveaReply Cancel reply


प्रयोगकर्ता वार्ता:Rkumaranshu - विकिपीडिया\nस्वागतम्! नमस्कार Rkumaranshu जी, भोजपुरी विकिपीडिया पर राउर बहुत स्वागत बा!\nRkumaranshu जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 18,140 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Rkumaranshu&oldid=626178" से लिहल गइल\nएह पन्ना पर आखिरी बेर संपादन 24 सितंबर 2018 के 05:34 बजे भइल रहल।


मेहरी के खीसि डेहरी प : बतंगड़ – 31 – Anjoria\nMar 20, 2017 बतंगड़, मेहरी के खीसि डेहरी प\nजइसे – नाचे ना जाने अङनवे टेढ़ – वाला सहारा ले लीहल जाला जब चाल सही ना बइठे, वइसहीं अपना गलती के खीसि दोसरा प मढ़ देबे के परिपाटी पुरान ह. अंगरेजी मे एकरा के लूजर्स लीम्प का नाम से जानल जाला. खेल का मैदान में जब कवनो खिलाड़ी का गलती से कैच छूट जाला भा बॉल सही ना जा पावे त ऊ खिलाड़ी एक दू डेग लंगड़ के चलेला जेहसे देखे वालन के बुझाय कि बेचारा के गोड़ सही ना पड़ल ना त खेल जीतले रहल ह. अबकी भइल पाँच गो राज्यन के चुनाव में अइसनके नजारा देखे के मिलल बा. ईवीएम मशीन से चुनाव बरीसन से करावल जा रहल बा आ हर बेर हारे वाला गोल मशीन के गड़बड़ी के शिकायत करत आइल बाड़ें. बाकि अबकी तनी बेसी शिकायत होखत बा काहे कि धुनाई पुरहर हो गइल बा. बहिना के त अब धंधे चउपट हो जाई काहे कि अब टिकट के खरीददारे ना मिलिहें उनुका, जवन नेतइन बिना कागज पढ़ले एक लाइन सही ना बोल सके ऊहो अपना के महारानी से कम ना समुझसि. काहें कि अपार धन सम्पति के मलिकाइन हो गइल बाड़ी. जे बीनि बेर खात रहुवे ऊ अब तीन बेर खात बा आ डकारो नइखे लेत. साइकिल से चले वाला मनई के खानदान अब अरबो खरबो के मालिक हो गइल बा. एह लोग के चुनावी हार के सदमा बरदाश्त नइखे होखत आ माँग करत बा लोग कि ईवीएम मशीन के इस्तेमाल बन्द कइल जाव. झाड़ूमार गोल प अइसन झाड़ू चलि गइल कि तीन दिन ले ओकरा मुँह से एगो बकारो ना फूटल. अब उनुकरो कहना बा कि पंजाब गोवा में ऊ अइसे कइसे हार सकेलें जबकि सगरी प्रेश्या एक सुर से उनुकर हवा बतावत रहलन.\nअसल में ई सगरी लोग प्रबंधन के पुरान भुलभुलैया में अझूरा के रहि गइलें. प्रबंधन के एगो सिद्धान्त ह अस्सी बीस के. एह सिद्धान्त के कहना ह कि कवनो बिजनेस के अस्सी फीसदी आमदनी ओकरा बीस फीसदी गाहकन से आवेला. जबकि अस्सी फीसदी गाहकन से बीसे फीसदी कारोबार हो पावेला. आ एकरा बाद एह सिद्धान्त से दू गो राह निकलेला. एगो राह बतावेला कि ओही बीस फीसदी गाहकन के धेयान राखल जाव जिनका से अस्सी फीसदी कारोबार होत बा. दोसर राह के कहना ह कि पता ना कब ई बीस फीसदी के कुछ गाहक बिदक जइहे, एहसे अस्सी फीसदी में से एकर भरपाई करे प पूरा धेयान लगावे के चाहीं.\nभारत के राजनीति में अबहीं ले बीस फीसदी के दमखम चलत आइल रहल ह. अस्सी फीसदी के अनदेखी करत सगरी धेयान बीसे फीसदी प राखल जात रहल ह. एगो पीएम त साफे कहत रहलें कि देश के संसाधनन प पहिला हक एही बीस फीसदी वालन के होखे के चाहीं. अस्सी फीसदी से त एक तिसरी लोग के कवनो ना कवनो बहाने अपना तरफ खींचिए लीहल जाई. नेहरू से लगाइत अबले के सगरी राजनीति एही राह प चलत आइल. अब जा के एगो गोल अपना सही राह प समर्थन जुटावे में कामयाब भइल बा आ बाकी गोलन के बुझाते नइखे कि बीस फीसदी वाला दाँव बेकार कइसे हो गइल. पहिला बेर कवनो गोल एह बीस फीसदी के अपना दायरा से बाहर राखियो के चुनाव जीत लिहलसि.\nबीस वाला विषाई के काट निकल गइला के बाद अब विष के कारोबारी भकुआ गइल बाड़ें. देश के टुकड़ा-टुकड़ा करावे के सपना देखे बाला बँवारा गोलन के त अबकी कतहीं मौजूदगिए ना लउकल. भारत माता के जय आ वन्दे मातरम कहे वालन का सोझा एह टुकड़खोरन के दिमागे हेरा गइल बा. अगिला निशाना प दीदिया बाड़ी काहें कि आजु का तारीख में उनुका ले बड़हन बीसा समर्थक केहू नइखे. ऊ अबहियों भरम में बाड़ी कि बीसा उनुका के बीस बनवले रखीहें. जबकि बैकलैश के सगरी इन्तजाम ऊ अपने करा के रखले बाड़ी. कमल के त बस एह पाँक में फुलाए के मौका चाहीं. काहे कि अस्सी वाला जमात अब चुप नइखे रहे वाला. चार बाँस चौबीस गज, अंगुल अष्ट प्रमाण, एते प सुल्तान है मत चूको चौहान. आ चौहान अबकि चूकीहें ना.


सोफा पर पसरल मुख्यमंत्री – बतंगड़ – 91 – Anjoria\nजून 24, 2018 बतंगड़, सोफा पर पसरल मुख्यमंत्री\nई देश तरह-तरह के मुख्यमंत्री देख चुकल बा. बाकिर दिल्ली के मुख्यमंत्री के जोड़ खोजल मुश्किल बा. बिहार के लबार मुख्यमंत्री रहल चाराचोर रुपिया जतना कमइले होखसु बाकिर ओकरो इज्जत दिल्ली के मौजूदा मुख्यमंत्री जइसन नीचे कबो ना गिरल. कई दिन से ई नाकारा नौटंकीबाज मुख्यमंत्री अपना चुनिन्दा मंत्रियन समेत दिल्ली के उपराज्यपाल के अतिथि कक्ष का सोफा पर पसरल बा. धरना पर बइठल चार लोग में से दू गो अनशन पर बाड़ें आ दू गो खात-पियत. रामलीला मैदान का मंच पर अनशन करत एह केजरीवाल के स्टील का गिलास से कुछ पियत देखल जात रहुवे. स्टील गिलास वाला काम अब ई दू जने करत बाड़ें जेहसे कि अनशन पर बइठल दू जने के वजन मत गिरो.\nआ जब मुख्यमंत्रिए के बात निकलल बा त कर्नाटक के कुमारोस्वामी साँच बोले के नया-नया नमूना पेश करत बाड़न. मुख्यमंत्री बनला का बाद साफे कह दीहलन कि हम जनता के भोट से मुख्यमंत्री नइखीं बनल एहसे हम जनता के फिकिर नइखीं करे जात. वइसे त नेतवन के जनता के फिकिर कबो रहबो ना करे बाकिर एह बाति के कहे के हिम्मत कवनो के ना होला. कुमारस्वामी एह मामिला में हिम्मतगर साबित हो गइले जब ऊ डंका के चोट पर साफ एलान कर दीहलन कि उनुका मुख्यमंत्री के कुरसी जनता के सपोर्ट से ना मिल के कांग्रेस के सपोर्ट से मिलल बा आ एहसे ऊ उहे करीहें जवन कांग्रेस उनुका के करे के कही. अतना साफगोई त मनमोहनो कबो ना देखा सकलन जबकि उहो अपना मलिकाईन का मर्जी का खिलाफ कबो कुछ ना कइलन. कुमारस्वामी फेरु एगो साफ बात कह देखवलन कि अगिला लोकसभा चुनाव 2019 का पहिले केहू के हिम्मत नइखे जे उनुका के छूइओ सके. असल में पत्रकारन के सवाल रहुवे कि नाम मात्र के सीट जीतला का बावजूद कांग्रेस का समर्थन से बनल उनुकर सरकार कतना टिकाऊ बिया. काहे कि कवनो उदाहरण नइखे जब कांग्रेस के समर्थन से बनल सरकार आपन समय पूरा कर सकल होखे. बाकिर कुमारस्वामी के मालूम बा कि तब के कांग्रेस आ अब के कांग्रेस में जमीन-आसमान के फरक बा. अगर कांग्रेस का लगे तनिका मान-सम्मान बाचल रहीत त ऊ एह तरह ठेहुनिया के उलुटा ना भइल रहीत कि – सईयां भइनी तोरा बस, जेने जेने मन करे तेने तेने धँस. कुमारस्वामी के मालूम बा कि अगिला लोकसभा चुनाव से पहिले सपनो में कांग्रेस के अतना हिम्मत ना जुट पाई कि ऊ उनुका के दीहल समर्थन वापिस ले लेव.\nआ कुमारस्वामी का ठीक उलुटा बाड़न कांग्रेस के बबुआ. जहाँ-जहाँ चुनाव होले तहाँ-तहाँ एलान करत रहेलें कि सरकार बनला का दस दिन का भीतर किसानन के करजा माफ कर दीहल जाई. पंजाब आ कर्नाटक के किसान अबले तिकवते बाड़न बाकिर बबुआजी मध्यप्रदेश, राजस्थान, आ छतीसगढ़ में एलान कइल शुरु कर दीहले बाड़न. एकरा पाछे एक त शायद उनुकर भरोसा होखी कि पब्लिक के कुकुर नइखे कटले कि उनुका के सरकार बनावे दी. दोसरे अगर गलती से बनाइओ दी त दोष जनता के होखी जे साठ बरीस के कांग्रेसी सरकार देखला का बादो उनुका बात के भरोसा कइलसि.\nबाकिर जनता के ठिकान ना होखे. फोकट के फायदा का लालच में दिल्ली के लोग केजरी के सरकार बना के अबहीं ले पछतात बा आ ऊ आराम से सोफा पर पसरल बाड़ें. उहो अपना सपोर्टर के नीकहा पहिचानत बाड़ें. बाकिर जनता अपना नेतवन के कहिया चिन्ही ?


टटका खबर, सोमार, १२ मार्च २०१२ – टटका खबर\nटटका खबर, सोमार, १२ मार्च २०१२\nसपा अपना विधानपार्षद ख्वाजा हलीम, विधानपार्षद रहल रामनरेश यादव आ विधायक रहल मानिक चन्द यादव के पार्टी विरोधी काम करे का चलते पार्टी से निकाल दिहलसि. ई जानकारी पार्टी प्रवक्ता राजेन्द्र चौधरी दिहलन.\nफतेहपुर में बेरोजगार कार्यालय में नाम दर्ज करावे चहुँपल बेकाबू भीड़ पर पुलिस के लाठी चलावे के पड़ल जवना से तेरह गो नवही घवाहिल हो गइले.\nमहाराजगंज के सिधवारी गाँव का नियरा एगो टेम्पो आ कार का टक्कर से टेम्पो पर सवार चार आदमी के मौत हो गइल.\nआजु देर साँझ से बिजली कड़कला का साथे रह रह के बरखा होखत बा. एह बरखा से खेत में खड़ा फसलन के बड़हन नुकसान होखत बा.\nसंसद के बजट सत्र में शामिल होखे चहुँपल अखिलेश सिंह यादव साफ कइलन कि अबहीं तिसरका मोर्चा बनावे के कवनो इरादा नइखे. कहलन कि ममता के बोलावा शिष्टाचार आ परम्परा का चलते भेजल गइल बा. बतावल जात बा कि अपना सहयोगी दलन के रवैया में आवत बदलाव से परेशान कांग्रेस मुलायम से संपर्क कइलसि जवना का बाद एह तरह के बयान आइल बा. इहो कहल जात बा कि लालू प्रसाद बिचवनिया बनल बाड़न.\nदिल्ली खातिर हवाई जहाज पकड़े निकलल अखिलेश सड़क किनारे लागल होर्डिंग बैनर देख के हरान हो गइलन. कहलन कि जतना जल्दी हो सके ई सगरी होर्डिंग बैनर हटा दिहल जाव. बहुते लोग सपा से आपन नजदीकी जतावे खातिर एह तरह के बैनर रातोरात लगवा दिहल. नाहियो त पाँच हजार ले बैनर होर्डिग अखिलेश का आदेश का बाद नोच दिहल गइल.\nसपा के सचिव राजीव राय के बयानबाजी से परेशान पार्टी उनुका के निलंबित कर दिहलसि. राजीव के कुछ बयान पार्टी के नागवार गुजरल रहुवे जवना का बाद ई फैसला लिहल गइल बा. समाजवादी पार्टी अपना सगरी नेता लोग के चेतवले बा कि पार्टी का तरफ से मीडिया में कवनो बयान मत देव.\nयूपी से खाली होखत दस गो राज्यसभा सीट पर चुनाव करावे के अधिसूचना आजु जारी होखी. रिटायर होखे वाला सदस्यन में कलराज मिश्र, नरेश चन्द्र अग्रवाल, गंगाचरण, जयप्रकाश, महमूद मदनी, महेन्द्र मोहन, मुनकाद, विनय कटियार, वीरपाल सिंह यादव आ प्रमोद कुरील के नाम बा. एहमें सपा के दू गो, बसपा के पाँच गो, भाजपा के दू गो आ रालोद के गो सदस्य के नाम बा. नयका विधानसभा के सदस्य संख्या का आधार पर सपा छह गो आ बसपा दू गो सीट आराम से जीत ले जाई. भाजपा का हाथे एगो सीट लागी आ दसवाँ सीट पर जोड़ तोड़ के पूरा गुंजाइश बनत बा. रालोद अबकी एको सदस्य अपना दम पर ना जीतवा पाई.\nमेरठ आ लखनऊ का बीच रोजाना राज्यरानी एक्सप्रेस का अलावे एगो दुरन्तो गाड़ी वाराणसी अहमदाबाद का बीचे हफ्ता में दू दिन चलल करी. एकरा अलावे सुल्तानपुर से अजमेर ले जाये वाली एक्सप्रेस गाड़ी के दउड़ान अहमदाबाद ले कर दिहल गइल बा.\nबिहार में पाँच सौ से बेसी आबादी वाला सगरी गाँवन के तीन साल का भीतरे मेन रोड से जोड़ दिहल जाई.\nनीतीश कुमार आजु फेर दोहरवले कि मोतिहारिये में केन्द्रीय विश्वविद्यालय के स्थापना होखी. कहलन कि मोतिहारी रेल आ सड़क मार्ग से जुड़ल बा.\nनक्लसवाद प्रभावित औरंगाबाद के गोह इलाका के जाजापुर गाँव का नियरा काल्हु देर रात एगो सड़क बनावे वाली कंपनी का कैम्प पर हमला करि के नक्सली आठ गो मशीन आ वाहन के बरबाद कर दिहले. एहसे करीब दू करोड़ रुपिया के नुकसान भइल बा. नक्सली ना चाहऽ सँ कि ओकनी के प्रभाव वाला इलाका में विकास के कवनो काम होखे, सड़क बने भा स्कूल खुले. आ कुछ मतिसुन्न बुद्धिजीवी एह नक्सलियन के बढ़ावा देत रहेलन.\nगोपालगंज में काल्हु देर रात भइल सड़क दुर्घटना में तीन लोग के जान चलि गइल आ बारह जने घवाहिल हो गइलन.\nसिवान जिला के भावोपाली गाँव में एगो किसान के हत्या कर दिहल गइल.\nबिहार से खाली होखे वाला राज्यसभा के छह सीट के चुनाव खातिर परचा दाखिल करे के काम आजु से शूरू हो गइल. मतदान तीस मार्च के करावल जाई.\nपूर्वी चंपारण के घोड़ा सहन के माध्यमिक स्कूल के प्रधानाध्यापक के अठारह लाख रुपिया के गबन करे का आरोप में गिरफ्तार कर लिहल गइल.\nहरियाणा में जाट आरक्षण संघर्ष समिति आजु आपन आंदोलन रोक दिहलसि. सरकार के १३ सितंबर तक के समय दिहल गइल बा माँग माने खातिर.\nकांग्रेस सांसद विजय बहुगुणा के उत्तराखंड के मुख्यमंत्री बनावे के फैसला कांग्रेस आलाकमान कर लिहलसि. पहिले कहात रहुवे कि कवनो सांसद के मुख्यमंत्री ना बनावल जाई. विजय बहुगुणा रानीति में आवे से पहिले जज रहलन आ हेमवती नंदन बहुगुणा के पुत्र आ रीता बहुगुणा जोशी के भाई हउवन.\nहिमाचल प्रदेश में डॉ० राजीव बिंदल स्वास्थ्य मंत्री पद से इस्तीफा दे दिहले बाड़न. उनुका पर बेनामी भूमि सौदा करे के आरोप लगावल जात रहे.\nछत्तीसगढ़ में बिलासपुर जिला के पुलिस अधीक्षक राहुल शर्मा अपने पिस्तौल से गोली मार के आत्महत्या कर लिहलन. आत्महत्या के कारण पता नइखे चलल.\nराष्ट्रपति के आजु के अभिभाषण के भाजपा दिशाहीन बतवले बिया. भाजपा प्रवक्ता प्रकाश जावड़ेकर पत्रकारन से बतियावत में आरोप लगवलन कि केंद्र सरकार राष्ट्रीय आतंकवाद निरोधक केंद्र बनाके राज्यन के अधिकार छीने में लागल बिया.\nराष्ट्रपति के अभिभाषण का बाद पिछला अधिवेशन का बाद से दिवंगत भइल सदस्यन के श्रद्धांजलि दे के बईठक स्थगित कर दिहल गइल. डी वी सदानंद गौड़ा आ एन राजमोहन रेड्डी के लोकसभा से इस्टीफो सकार लिहल गइल. राज्यसभा से सपा के रशीद मसूद के इस्तीफा सकारल गइल.\nप्रधानमंत्री मनमोहन सिंह आजु दावा कइलन कि सरकार का लगे पूरा बहुमत बा.\nराज्यसभा के खाली होखे वाल ५८ सीट भरे के प्रक्रिया शुरू हो गइल बा. एह लोग के सदस्यता अप्रैल में पूरा होखे वाला बा. मध्यप्रदेश से पाँच गो भाजपा सदस्य रिटायर होखीहें जबकि पार्टी तीने गो नया सदस्य जीता पाई. एगो सीट पर कांग्रेस के कब्जा होखी जबकि पाँचवा खातिर दुनु के बाजार खुलल रही.\nछत्तीसगढ़ आ नागालैण्ड के विधानसभन के बजट सत्र आजु से शुरु हो गइल.\nकेन्द्र सरकार आजु सुप्रीमकोर्ट के बतवलसि कि भारत के प्रधान न्यायाधीश रहल के जी बालाकृष्णन पर लागल आरोपन के जाँच कइल जा रहल बा.\nराष्ट्रमंडल खेल आयोजन में भइल घोटाला के एगो मामिला में आजु दिल्ली के एगो अदालत सात जने पर आरोप तय कर दिहलसि.\nकश्मीर घाटी में आजु एगो हलुका भूकम्प आइल जवना से जानमाल के कवनो नुकसान के खबर नइखे. एह भूकम्प के केन्द्र गुलाम काश्मीर के गिलगिट इलाका में रहुवे.\nगाजा में इजरायली हवाई हमला में मरे वालन के गिनिती २३ हो गइल बा.\nसूड़ान के दक्षिण में जातीय झड़प का ताजा घटना में सैकड़ो लोग के मरइला के अनेसा जतावल जात बा. कहल जात बा कि नाहियो त पाँच सौ लोग के जान गइल बा.\nसंयुक्त राष्ट्र सुरक्षा परिषद के मंत्री स्तरीय बइठक में आजु मध्यपूर्व के हालात पर, खास कर कि सीरिया आ ईरान पर, चरचा होखे वाला बा.\nपंजाब के एथलीट बलजिंदर सिंह लंदन ओलंपिक में पैदल चाल स्पर्धा खातिर क्वालीफाई कर लिहलन. जापान में करावल गइल एशियाई २० किलोमीटर रेस वॉकिंग पैदल चाल चैम्पियनशिप में पांचवाँ जगहा पर आके उनुका लंदन ओलंपिक में शामिल होखे लायक मानल गइल. ऊ बीस किलोमीटर के दूरी एक घंटा २२ मिनट १२ सेकैंड में तय कइलन.\nएशिया कप क्रिकेट में काल्हु ढाका में भारत आ श्रीलंका के मुकाबल होखी.\nकैलिफोर्निया में इंडियन वेल्स में बी.एन.पी. ओपन टेनिस टूर्नामेंट में भारत के सानिया मिर्जा आ रूस के एलिना वेसनीना के जोड़ी महिला डबल्स के क्वार्टर फाइनल में पहुंच गइल. सानिया मिर्जा सिंगल्स से बाहर हो गइल बाड़ी.\nभारत ए.एफ.सी. चैलेंज कप फुटबॉल प्रतियोगिता में फिलिपिन्स से दू गोल से हार के टूर्नामेंट से बाहर हो गइल.\nसरकार के भरोसा बा कि देश के विकास दर फेरू बढ़ के आठ से नौ फीसदी हो सकेला. ई बाति आजु संसद सत्र के संबोधित करत राष्ट्रपति प्रतिभा देवी पाटिल कहली. कहली कि सरकार एगो ईमानदार कुशल प्रशासन देबे खातिर वचनबद्ध बिया.\nकपास के निर्यात पर लगावल रोक आजु से केन्द्र सरकार हटा लिहलसि. पिछलके हफ्ता ई रोक लगावल गइल रहे.\nबम्बई शेयर बाजार आजु मामूली बढ़त का साथ ८४ अंक चढ़ि के बंद भइल. डॉलर के मुकाबले रूपिया १७ पइसा कमजोर भइल. कच्चा तेल के दाम में गिरावट आइल बा.\nयूपी के माध्यमिक शिक्षा परिषद के हाई स्कूल आ इंटर के परीक्षा सोलह मार्च से शुरू होखे वाला बा. एकरा के ठीक से करावे खातिर बोर्ड अपना अठारह गो में से आउ गो मण्डलीय पर्यवेक्षकन के बदल दिहले बिया.


June 22, 2012 Editor मनोरंजन 0\nदामाद चाहीं फोकट में के पोस्टर\nइन्डस सिने प्रोडक्सन प्रा० लि० का बैनर तले बनल ‘दामाद चाही फ़ोकट में’ के बिहार में जल्दिए रिलीज कइल जाई. एह फिल्म में दहेज जइसन सामाजिक अभिशाप पर चोट कइल गइल बा आ सन्देश दिहल गइल बा कि ‘जिनिगी में रुपिया पइसा के बहुते महत्व होला बाकिर इहे सबकुछ ना होखे आ धन- दौलते जिनिगी ना ह.”\nएह फिल्म के निर्माता जय विजय सिंह, अरुणेश अउर अनिल कुमार त्रिवेदी, निर्देशक बालकृष्ण सिंह, संगीतकार के० रत्नेश, गीतकार सतीश तिवारी अउर महेश कुमार झा, नृत्य निर्देशका कानू मुखर्जी, संजय आ मोना, कैमरामैन जगमिन्दर हुंदल, मारधाड़ निर्देशक दिलीप यादव, संपादक राजेश खैची, आ रिकार्डिस्ट राहुल शर्मा हउवें.\nफिल्म के मुख्य कलाकारन में विनय आनंद, राजेश कुमार, पुष्पा वर्मा, नैना ओम, ऋतू शास्त्री, शिव कुमार प्रसाद, विनोद त्रिपाठी, रामजी मिश्रा, पंकज कुमार, उमाकांत, सीमा सिंह, श्वेता मिश्रा, ज्योति जाटव, अभिलाषा, प्रवीणा, किट्टू प्रजापति, रमेश दुबे, रानू पाण्डेय, अश्विनी राठौड़, वाहिद भाई, रमेश पाण्डेय, साहिल, गोपाल, शम्भू प्रसाद, जे०पी० सिंह, राजेश यादव, प्रमोद गोस्वामी, अमित, विनय प्रताप सिंह आ मनोज टाईगर शामिल बाड़ें.


हम जरूर आइबि ! | Anjoria's Weblog\nThis entry was posted in कहानी, पुस्तक चर्चा, साहित्य and tagged कहानी, पाती, भोजपुरी पत्रिका by Anjoria. Bookmark the permalink.\n4 thoughts on “हम जरूर आइबि !”\nसाक्ष्य on फ़रवरी 21, 2012 को 4:57 अपराह्न said:\nManish on फ़रवरी 22, 2012 को 3:10 अपराह्न said:\nपहिली बेरा कौनो भोजपुरी रचना पढ़नी.. बहुते नीक लागल.. 🙂\nAnjoria on फ़रवरी 22, 2012 को 4:14 अपराह्न said:\nटिप्पणी खातिर धन्यवाद. नेट पर भोजपुरी एक जमाना से बा. लागत बा कि पहिले कबो रउरा खोजे के कोशिशे ना कइनी. टटका सामग्री अँजोरिया समूह के वेबसाटन पर प्रकाशित होला. एहिजा त बस ओकरा के हमेशा खातिर संरक्षित भा सम्हार के राखे के कोशिश कइले बानी.\nManish on फ़रवरी 23, 2012 को 4:46 अपराह्न said:\nबढ़िया कोशिश है.. एकरे पहिले त कपारे पे अंगरेजिया दइत सवार रहल… कइसों ओसे पिण्ड छूटल त अपने के पहचनली.. अब आपन पराया क समझ बूझ बूझत बानी..


kumar chandan's Page - JaiBhojpuri.com\nMalepatna,biharIndia Like0members like this\nBlog PostsDiscussionsEventsGroupsPhotosPhoto AlbumsVideos kumar chandan's Likes Kumar chandan's Friends\nView All kumar chandan's Page\nशशि कुमार सिंह (SHASHI) leftacomment for kumar chandan"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 3, 2012Rajeev Mishra "राजीव भोजपुरिया" and kumar chandan are now friendsJan 28, 2012Rajeev Mishra "राजीव भोजपुरिया" leftacomment for kumar chandan"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी !"Jan 12, 2012जय भोजपुरी leftacomment for kumar chandan"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Jan 11, 2012kumar chandan is nowamember of JaiBhojpuri.comJan 11, 2012 Welcome Them! RSS\nsinging & music direction\nbasically i maclassical singer & music director.\ni like classical n fusion music.\non facebook i got it byafriend named pankaj praveen. he suggested me2join this site.\nAt 6:46pm on September 3, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 7:32pm on January 12, 2012, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी ! At 10:01pm on January 11, 2012, जय भोजपुरी said… प्रणाम ,जय भोजपुरी


भोजपुरी विशेष: पत्तल में धम से धमकि जाले बलिया के बड़की पुड़ी | ayodhya - News in Hindi - First Eye News\nHome उत्तर प्रदेश भोजपुरी विशेष: पत्तल में धम से धमकि जाले बलिया के बड़की पुड़ी...\nभोजपुरी विशेष: पत्तल में धम से धमकि जाले बलिया के बड़की पुड़ी | ayodhya – News in Hindi\nपता न बलिया के अलावा दोसरा भोजपुरी इलाका में ई कहाउत चलेला कि ना. बाकिर बलिया में ई बहुते मसहूर बा. ‘दही चिउरा बारह कोस, लिचुई अठारह कोस.’ लिचुई माने पुड़ी. बलिया जिला में भोज के प्रसंग में पुड़ी के चर्चा भइल त एकर एक ही माने होला, बड़की पुड़ी. हाथी के कानों ले बड़हन पुड़ी. एह पुड़िए के परताप बा कि बलिया में लोग दही-चिउरा के भोज पर अधिका से अधिक बारह कोस तक जाए के हिम्मति जुटावेला. लेकिन बड़की पुड़ी के बाते दोसर बा. ओकर सवाद और सवाद से जुड़ल आकर्षणे बा कि लोगन के अठारह कोस तक ले खींचि लेला.\nसाल 2010 में छोटे लोहिया के नाम से मसहूर आ बलिया के बेटा जनेसर मिसिर के देहांत हो गईल.उनुकर चाहे वाला लोग दिल्ली के लुटियन जोन में रजिंदर परसाद रोड पर, जहां मिसिर जी के सरकारी घर रहे, उहवां भोज कइल लो.हमनी भोजपुरी इलाका में बूढ़-पुरनिया के देहांत के बाद बड़हन भोज होला.जेकर जाताना बेंवत.ओतना बड़ भोज. मृत्युभोज के विरोध करे वाला लोग हमनीं के धरती पर जाई लोग त विरोधे होई. हां, जेकरा बेंवत नइखे त समाज ओकरा पर बड़हन भोज-भात करे के दबावो ना देला.\nत जनेसर बाबा के इयादि में दिल्ली में भोज भईल. भोज के आयोजक शिवसरन तिवारी जी छोटकी पुड़ी के संगे बड़कियो पुड़ी के इंतजाम कइले.एकरा खातिर बाकायदा बलिया से हलुआई लोग आइल रहे.ओह भोज में एक पंक्तिन के लेखक के संगी पत्रकारिता के दूगो प्रोफेसरो पहुंचले लोग.एह पंक्ति के लेखक प्रोफेसर लोगन से बड़की पुड़ी खाए के निहोरा कइले. लेकिन ओकर साइज देखि के ऊ लोग घबरा गइल लोग.चूंकि ऊ लोग पछिमी यूपी के रहे वाला ह लोग.आ ओहन लोग के कबो पुरूब में जाए के मोका ना मिलल रहे त ऊ लोगन के पते ना रहे कि एह पुड़ी के माने का ह.का ह सवाद.बहरहाल जोर दिहला पर ऊ लोग जब बलिया के पुड़ी के जीभि पर घुमावे लागल लोग. त भुला गइल लोग कि ऊ लोग काताना खा लिहले.\nभोजपुरी स्पेशल- गायक बन गइले नायक, भोजपुरी सिनेमा अपना समाजे से कटि गइलहमनी गांवे एगो पुरनिया बाड़े.नाव त उनुकर भरत चउबे ह. बाकिर गांव में ऊ गाट बाबू के नांव से मसहूर बाड़े.ऊ कहेले कि पुड़ी मुंह खोलि देले.कमोबेस बलिया के पुड़ी के सवखीन लोगन के मान्यता ईहे बा.बलिया के पुड़ी के बड़का साइज देखि के नाया लोग घबरा जाला. बाकिर जब खाए लागेला त भुला जाला कि ऊ लोग काताना खा लिहले.\nजनेसर बाबा के दिल्ली वाला भोज में उत्तर प्रदेश के पूर्व मंत्री स्वर्गीय शारदानंद अंचलो आइल रहले.जब उनुका खाए के भइल त उनुकर चेला-चपाटी लोग पूछि लिहलसि. ‘मंत्री जी छोटकी पुड़िया ले आईं कि बड़की.’ त ऊ तुनुकि गइल रहले. ‘जाहां बड़की पुड़ी रहेले, उहां हम छोटकी के देखबो ना करेनी. ’\nबिहारी कवि के दोहन के बारे में कहाउत बा. ‘देखन में छोटो लगे, घाव करे गंभीर’.बलिया के बड़की पुड़ी के बारे में कहल जा सकेला, ‘देखन में बड़ो लगे.सवाद मारे गंभीर.’ दरअसल बलिया के पुड़ी के बनावे के स्टाइले गजब बा.\nबड़का कठवति में एक बार में करीब बीस किलो आटा सानाला. आजुकाल्हु त मिलि के आटा आवे लागल बा.पहिले के जमाना में परोज खातिर गहूं कम से कम चौबीस घंटा भेंवात रहल हा. ओकरा बाद ओकरा के सुखावल जाई.फेरू उ पिसाई. ओही आटा से पुड़ी बनति रहलि हा.आटा सानत खानि एगो नियम चलत रहल हा.बीस किलो आटा में एक किलो मैदा मिलावल जाई. फेरू दू-चार आदिमी आपाना मजबूत हाथ से ऊ आटा के सनिहें.\nआटा के सानाला के बाद कम से कम आजुकाल तक एक-एक पउआ के लोई काटाला. बाकिर पहिले कम से कम आधा किलो के लोई काटात रहल हा.लोई काटत खानी चिकना माने तिसी भा मोमफली भा सूरजमुखी के तेल से हाथ आ लोई चिकनावल जाई.फेरू हलुआई महराज आपाना बाड़ाका चउकी पर ओह लोई में चिकना तेल लगा के एक हाली दहिने आ एक हाली बाएं खींचि देत रहले है. लोई के बाड़ाका रूप में बेलि के छन से गरम घीव भा तेल के कराही में डालि दिहें. फेरू छाने खातिर तैयार दोसरका हलुआई ओके बड़का छनवटा से पका के छानि लिहें.आजुओ ईहे बेवस्था जारी बा.\nअब सवाल बा कि बड़की पुड़ी काहें स्वादिस्ट होले.त एकर जवाब बा. ओकरा आटा के तेयारी. ओकर बड़का रूप. आ ओकरा में इस्तेमाल चिकना आ ओकर गुंथाई माने सानाईं. बलिया के पुड़ी के बारे में मसहूर बा कि कइयो दिन तक ऊ खराब ना हो सकेले.कतनो करारा छानल जाई.गरमागरम त ऊ करारा लागी. लेकिन सेरइला पर ऊ मोलायेम हो जाले.आ ओकर सवाद अऊरी बढ़ि जाला. आताना लचीला कि सायेद एही वजह से एकर एगो नाव लिचुईयो पड़ि गइल बा.\nछपरा के लोग तक कहेला कि बलिया के पुड़ी पत्तल में धम दे आवाज करेले. बाकिर ओकरा सवाद के ऊहो लोग कायल ह.\nबलिया वाली बड़की पुड़ी कुछ हद तक गाजीपुर आ मऊ जिला में भी चलेले. लेकिन गंगा-सरजू पार करते पता ना काहें ओकर रूप छोट हो जाला आ सवादो कम हो जाला.बहरहाल ई सवादे ह कि लोग पहिले के जमाना में अठारह कोस ले बड़की पुड़ी के बुनिया संगे खाए खातिर चलि जात रहल हा. कहाउत तब के ह, जब आजुकाल्हु नीयर साधन ना रहे. अब त साधन के जमाना बा, एह बदे अब अऊरीयो दूरि ले लोग चलि जाला.\nबाकिर बाजारवाद के संगे आई कथित आधुनिकता बोध अब बलिया के बड़की पुड़ियो पर गरहन लगावत जा रहल बा.पंजाबी तंदूरी रोटी आ दलमखनी त बलियो के भोज में पहुंच गइल बा. लोग कथित आधुनिकता के नाम पर एह के अपनावत जा रहल बा. जब पूरा दुनिया में आपाना संस्कृति आ परंपरा के ओरि लउटे के अभियान चलि रहल बा.बलिया में लोग एह से दूरी बना रहल बा. बाकिर अभियो बहुते लोग बा.जेकरा आपन भदेस भोजपुरी माटी आ परंपरा से नेह बा.आ ऊ लोग अबो आपाना भोजभात में बलिया के पहचान बड़की पुड़ी पर ही जोर दे रहल बा.


bhojpuri videos – Hum Bhojpuria\nHum BhojpuriaNovember 15, 20211min5110\nगजब के अंक बा जी ! कमहीं में ढेर, तनिके में भरपूर\nगजब के अंक बा जी ! कमहीं में ढेर। तनिके में भरपूर। अबगे डाउनलोड कइनीं हँ।\nसबले पहिले नजर परल हा सम्पादकीय प। जवना के कथ्य के मूल एह पंक्तियन में बा। ’’प्रेमे इलाज बा नफरत के। प्रेमे इलाज बा तनाव के। दिमाग के प्रेम के कटोरा बना लीं। सब ठीक हो जाई’’। आजु सउँसे संसार में जइसन माहौल बनल बा, लगातारे बनत जा रहल बा, एह बिचार के हर जगहा के समाज में पगावल पहिल काम होखे के चाहीं। भोजपुरिया समाज के लेके तनिका अउरी सचेत भइल जरूरी बा। भोजपुरिया समाज के जमाव जुड़ाव लगाव के अंतर्बहाव हरमेसे ’सादा जीवन, उच्च बिचार’ रहल बा जवना के सोर अध्यात्म से रस पावेला। आध्यात्मिक समाज के मनइयन के मन में जवना ढंग से नफरत आ क्रोध परसत जा रहल बा, एकर मतलब जानल-बूझल अब निकहा जरूरी भ गइल बा। एह खातिर खलसा प्रशासने ना, बलुक समाज के पुरोधा लोगनो खातिर सवाचल जरूरी बडुए। कवनो समाज अपना पुरोधा लोगन के उचित सीख आ उनका आचरन के नैतिकता से सजग-सहज रह सकेला। मनोज भाई अपना सम्पादकीय के जउरे कमहीं में ढेर कुछ उपलब्ध करा देलन।\nएह अंक के उपलब्धी बा भोजपुरी साहित्य के पहिल-पाँति-पुरुख पाण्डेय कपिल जी के आलेख ’भोजपुरी पत्रकारिता के विकास-यात्रा’। सन् 2008 के ई सार्वकालिक आलेख कवनो जागरुक पाठक खातिर थाती बा। ई जोगाइ के राखे लाएक आलेख बा। आ तवना प डॉ. स्वर्णलता जी के आलेख ’भोजपुरी बालगीत : खेलवना’ उनकर सर्वकालीन मजगर लेख कहा सकेला। डॉ. ब्रजभूषण भाईजी के दिवंगत भोजपुरी सेवियन के लेके जवन शृंखला प्रकाशित होत आ रहल बा, एकर सगरो ओर से स्वागत हो रहल बा। अपना पुरखन के बिचार आ साहित्यिक-कर्म से प्रेरना लीहल, अपना लिखाई में उत्तरोत्तर सुधार लेआवल जागरुक युवा वर्ग के धरम होखे के चाहीं।\nएही लगले जवन अतुल कुमार राय के व्यंग्य ’जो रे कोरोना तोरा माटी लागो’ आजुके विडंबनाकाल प नीमन रचनाकर्म भइल बा। बाकिर, रवीन्द्र किशोर सिन्हा जी के आलेख के चर्चा ना कइल उचित ना होई। हालिया सम्पन्न ओलिम्पिक में भारतीय टीम के प्रदर्शन प समहुत नजर डालत ई आलेख जरूरी बन पडल बा। डॉ. दीप्ति, सुरेश कांटक जी आ विष्णुदेव तिवारी जी के कविता-गीतन के प्रकाशित भइला प एह लोगन के हार्दिक बधाई।\nसम्पादक आ सम्पादकीय टीम के उत्जोग आ पुरकस कोरसिस से ई अंक ’थोर में ढेर’ बन के सोझा आइल बा। अनघा बधाई !\nसौरभ पाण्डेय, वरिष्ठ साहित्यकार, नैनी, प्रयागराज\nएगो पुरहर आ सुरुचिपूर्ण अंक बा ई\nभावुक जी ,\nकई गो विशेषांकन के बाद ‘ भोजपुरी जंक्शन ‘ के अक्तूबर-2021 के पहिला पख वाला अंक, सामान्य अंक के रूप में आइल बा, बाकिर कई मायने में इह़ो विशेषांके बा। पहिले राउर संपादकीय के बात करीं त ऊ बड़हन संदेश देत बा। विसंगतियन से भरल एह काल में लोग दोसरा के नीचा देखा के बड़का बने के फेर में बा, काहे से ओकरा भितरी प्रेमभाव के घोर कमी बा। जहाँ कहीं तनिक देखाई देतो बा त ऊ ऊपरे ऊपर के भाव से बा। मन में प्रेम बचावल जरूरी बा। सिन्हा साहेब के ‘ सुनीं सभे ‘ में महिला हॉकी में लइकिअन के जुझारुपन के चरचा बा आ भारतीय महिला हॉकी के बढ़त ग्राफ उछाह पैदा करत बा। पांडेय कपिल जी के भोजपुरी पत्रकारिता पर लेख हमनी खातिर धरोहर बा। डॉ. स्वर्ण लता के बाल गीत में खेलवना आलेख एह से महत्त्व राखत कि ई सब विषय अछूता बा। ऊ एह विषय पर शोध कइले बाड़ी। अतुल जी बड़ा सधल व्यंग्य लिखिले। उनकर उपस्थिति सुखद बा। सिनेमा आ बारिश के बीच एगो संबंध कायम हो चुकल बा। ई भोजपुरी सिनेमा में अछूता नइखे। हमार दिवंगत भोजपुरी सेवी वाला श्रृंखला आगे बढ़ावे खातिर साधुवाद। विष्णुदेव जी गद्य के अलावे पद्यो में जोरदार कलम चला रहल बानी। उहाँ के कविता उत्तर आधुनिकता वाद के ओर जात बा। एगो पुरहर आ सुरुचिपूर्ण अंक खातिर रउरा के साधुवाद। मान अपमान के चिंता से दूर समरपन भाव से भोजपुरी के सेवा करत बानी, देर सबेर फल प्राप्ति होई।\nडॉ. ब्रजभूषण मिश्र, वरिष्ठ साहित्यकार, मुजफ्फरपुर\nपत्रिका के हर अंक बेजोड़ निकलता\n“भोजपुरी जंक्शन” के 1-15 अक्तूबर के अंक बहुते बढ़िया बा। एकर संपादकीय “प्रेमे इलाज बा तनाव के” हर ओह आदमी के पढ़े के चाहीं जे छोटे-छोटे बात पर भी तनाव में आ जाता। एह अंक में कई गो आकर्षक विषय बाड़न स जइसे- “भोजपुरी पत्रकारिता के विकास-यात्रा”, “सिनेमा में बारिश आ बारिश में सिनेमा”, दिवंगत भोजपुरी सेवी: परिचय, आ अउरी बहुत कुछ। पत्रिका के हर अंक बेजोड़ निकलता। एकरा खातिर निश्चित रूप से संपादक मनोज भावुक के धन्यवाद देतानी आ उनुका प्रति आभार प्रकट करतानी। मनोज भावुक जी एही तरे रचनात्मक पत्रिका निकालत रहसु आ अपना क्रिएटिविटी से हमनी के नीमन-नीमन सामग्री उपलब्ध करावत रहसु।\nविनय बिहारी सिंह, वरिष्ठ पत्रकार, कोलकाता\nएक सम्पूर्ण सामाजिक आ सांस्कृतिक पत्रिका बा भोजपुरी जंक्शन\nभोजपुरी जंक्शन के ताजा अंक (1-15 अक्टूबर ) मिलल। सबसे पहिले सम्पादकीय\nआलेख आकृष्ट कइलस। सम्पादकीय आलेख आज के ज्वलंत विषय ‘तनाव’ के संदर्भ\nमें कुछ महत्वपूर्ण विन्दुअन के रेखांकित करता। एह बात पर ज़ोर देहल बा\nकि तनावग्रस्त मानसिकता केतना विध्वंसक होके विकास में बाधक हो सकेला!\nसही बात बा कि ज़िंदगी तोहफ़ा ह आ एकरा के तनाव, अवसाद, विषाद, आ मौत\nसे जेतने बचावल जाव ओतने अच्छा रही।\nएह अंक में खेल, पत्रकारिता, बालगीत, कोरोना महामारी, सिनेमा, दिवंगत\nभोजपुरी सेवी लोग के परिचय, आ साहित्यिक सामग्री बाटे। हर अंक लेखा एक\nसम्पूर्ण सामाजिक आ सांस्कृतिक पत्रिका जे संग्रहणीय बा।\nएह धरोहर के सम्पादित करे ख़ातिर हम मनोज भावुक जी आ उहाँ के टीम के\nसाधुवाद देतानी। लोग से निवेदन बा कि लोग एह पत्रिका के अपने पढ़े आ\nदोसरा के पढ़ावे।\nअनिल कुमार प्रसाद, वरिष्ठ लेखक, नागेश्वर कालोनी, पटना\nभोजपुरी जंक्शन : भोजपुरी साहित्य के धरोहर\n‘भोजपुरी जंक्शन’ पाक्षिक पत्रिका 1-15 अक्टूबर 2021 के जे कलेवर भा तेवर बा, ऊ बहुत कुछ कह रहल बा। आज के हालात में सकारात्मक सोच आ समझ का साथे मनोज भावुक जी के लिखल संपादकीय ‘प्रेमे इलाज बा तनाव के’ सोरहो आना सार्थक बा। भाई रवीन्द्र किशोर सिन्हा जी के आलेख ‘ओलंपिक हॉकी में जुनून के जीत’ पढ़ के हमरा अइसन बुझाइल कि काश अइसने जुनून भोजपुरिया साहित्यकारन के बीच देखे के मिलित। आपन-आपन डफली बजावल आ आपन-आपन राग छेड़ल छोड़ के भोजपुरी साहित्य के विकास, समृध्दि आ उत्थान ख़ातिर मन के खटास भुलावल बहुते जरूरी बा। साँच कहीं त ई समय के तकाज़ा आ माँग भी बा। एह पत्रिका में एगो बहुते महत्वपूर्ण आलेख ‘भोजपुरी पत्रकारिता के विकास यात्रा’ नाम से छपल बा, जवन ज्ञानपरक के साथे-साथे भोजपुरी साहित्य में पत्रकारिता के सम्पूर्ण इतिहास बा। डॉ० स्वर्ण लता जी के के आलेख ‘भोजपुरी बालगीत: खेलवना’ आ मनोज भावुक के लिखल ‘सिनेमा में बारिश आ बारिश में सिनेमा’ बहुते रोचक आ मनभावन बा। डॉ० दीप्ति, सुरेश कांटक जी आ विष्णुदेव तिवारी जी के स्तरीय कविता पढ़े के मिलल। ख़ास रूप से एह पत्रिका के ‘भोजपुरी साहित्य के गौरव’ स्तंभ में डॉ० ब्रजभूषण मिश्र जी के लिखल दिवंगत साहित्यकार लोग के संक्षिप्त परिचय बहुते सराहनीय, सार्थक आ ऐतिहासिक पहल बा। कुल मिला के देखल जाव त आज के समय में जे भोजपुरी के पत्रिका निकल रहल बा, ओह में ‘भोजपुरी जंक्शन’ आपन एगो स्तर बना के रखले बा। अइसन ठोस काम खातिर मनोज भावुक जी धन्यवाद के पात्र बाड़न। उनकर सोच-समझ आ भोजपुरी के प्रति समर्पण सराहनीय बा। पत्रिका स्वास्थ्य आ दीर्घायु रहे इहे कामना बा।\nडॉ० रंजन विकास, सह-संचालक ‘भोजपुरी साहित्यांगन’, पटना\nपास बोलावे गाँव रे आपन\nHum BhojpuriaNovember 15, 20211min8040\nजिनगी के दुपहरिया खोजे जब-जब शीतल छाँव रे\nपास बोलावे गाँव रे आपन, पास बोलावे गाँव रे।\nगाँव के माटी, माई जइसन\nखींचे अपना ओरिया\nहर रस्ता, चौराहा खींचे\nगाँव के बात निराला बाटे, नेह झरे हर ठांव रे।\nपास बोलावे गाँव रे आपन..\nभोर इहाँ के सोना लागे\nसाँझ सेनुरिया दुलहिन जइसन\nकेसर के खुशबू में डूबल बा आपन गाँव-गिराँव रे।\nकचरी, महिया, छेमी, चिउरा\nशहर में कहाँ भेंटाये?\nकांच टिकोरा देख-देख के\nमन तोता ललचाये\nगाँव में अवते याद पड़ेला जाने केतना नाँव रे।\nहर मजहब के लोग साथ में\nजग-परोजन पड़े त सब\nमिल-जुल के पार लगावे\nदुखवा छू-मंतर हो जाला गाँव में पड़ते पाँव रे।\nभारत के जाने के बा तs\nस्वर्ग गाँव में बाटे\nई त ऋषियो-मुनि बतावें\nसुनs संघतिया, गाँव में घुसते, हुलसे मन-लखराँव रे ।\nहिन्दी के कहानी आ उपन्यास पर बनल बा कई गो हिन्दी फिल्म\nHum BhojpuriaNovember 15, 20211min2710\nलेखक: मनोज भावुक\nहर साल 14 सितंबर के हमनी के मातृभाषा हिन्दी के सम्मान में हिन्दी दिवस मनावेनी जा। हिन्दी एगो सेतु भाषा भी ह, दू अलग अलग लोक भाषा के बोलनिहार के बीच संवाद खातिर। हालांकि हिन्दी के एह उपयोगिता पर बार बार विदेशी भाषा अंग्रेजी के प्रहार होत रहल बा लेकिन तबो हिन्दी आपन दमखम बनवले बिया आ धीरे धीरे विदेश में भी आपन असर देखा रहल बिया। कवनो भी भाषा के दोसरा क्षेत्र में भी लोकप्रिय करे में ओकरा सिनेमा के बड़ जोगदान रहेला। हिन्दी के विदेशन में बढ़त लोकप्रियता के एगो कारण हिन्दी सिनेमा भी बा। बहुते लोग हिन्दी एह से सीखेला कि उ इहाँ बनल सुंदर फिल्मन के देख सके, ओकर सही ढंग से आनंद ले सके। रउआ ई त जानते होखब कि राज कपूर के एक टाइम में विदेशन में बहुत फैन रहलें। बाद के हिन्दी फिल्म के सुपरस्टार लोग के साथे भी अइसन रहल बा। अब जइसे शाहरुख खान के फैन मिडल ईस्ट में बहुत बाड़ें, उहाँ शाहरुख के फिल्म बड़ा चाव से देखल जाला। दक्षिण भारत के फिल्मन में जे तरे उहाँ के साहित्य के महान कृति के रूपांतरण भइल बा, ओह तरे हिन्दी फिल्मन में त नइखे भइल। बाकिर अइसनो नइखे कि साफे नइखे भइल। हिन्दी सिनेमा में भी कइगो फिल्मन के कहानी हिन्दी साहित्य के बड़ उपन्यास भा कहानी से लिहल गइल बा। हालांकि अंग्रेजी आ दूसर कवनो भाषा में लिखल उपन्यास अउरी कहानी पर हिन्दी में ज्यादा फिलिम बनल बा, बजाय हिन्दी के। अब एकरा के दुर्भाग्य कह लीं भा विडंबना। एगो बड़ हिन्दी सिनेमा के आलोचक अपना रिपोर्ट में लिखले रहलें कि एह घरी के अधिकांश हिन्दी फिल्म निर्देशक अगर कवनो साहित्य पढेलें त उ अंग्रेजी, स्पैनिश भा दोसर भाषा के होला, हिन्दी साहित्य के उ लोग पूछबो ना करेला। कहे के माने बा फिलिम बनावे के बा हिन्दी में, रोटी कमाए के बा एही से बाकिर साहित्य पढ़ल जाई विदेशी। रउआ लोग के ई जान के बड़ा हैरत होई कि अधिकतर हिन्दी सिनेमा के स्क्रिप्ट अंग्रेजी में लिखाला। अगर संवाद भी लिखल जाला त उ रोमन लिपि में होला। कहे के माने कि कुछ अपवाद के छोड़ दीं त निर्देशक से लेके कलाकार ले हिन्दी सिनेमा से आपन कला अउरी पेट के भूख मिटावता बाकिर हिन्दी भाषा से ओकरा कवनो लसी-धागा नइखे रखे के। का बताईं, ई तथ्य जान के कई बार बहुत दुख होला।\nहम टीवी उद्योग में लगभग डेढ़ दशक से बानी। एक बार एगो टीवी चैनल के घटना बतावsतानी। एगो निर्माता अपना सहायक के साथे आपन सीरियल के प्रोजेक्ट लेके चैनल के दफ्तर गइलें। उहाँ शानदार एसी रूम में एगो अंग्रेजी दां मेम बइठल रहली, उमीर लगभिग निर्माता के बेटी के बराबर होई, माने 25 से 30 के बीच में। उहे कहानी सुन के आपन हामी भरती त बात आगे बढ़ित। कहानी के नैरेशन भइल, ओकरा बाद उ अंग्रेजिए में पुछली कि एकर ओरिजनल लेखक के ह। निर्माता कहलें प्रेमचंद। उ कहली कि कहानी त हमरा अच्छा लागल ह बाकिर हमनी के ओरिजनल राइटर से भी एक बार मीटिंग कइल चाहतानी जा। इस सुन के बेचारु निर्माता के त जोर के हंसी आइल बाकिर उ अपना के रोक लिहलें आ कहलें कि मैडम हम एक बार मीटिंग फिक्स करे के कोशिश करब, आ बाहर चल अइलें। बाहर आवते उ ठठा के हँसले। उनके सहायक पुछलस, काहें ना कहनी हँ कि प्रेमचंद से मिले के बा त उपरे चल जा, उहाँ फुरसत में भेंटा जइहें।\nतs, ई कुल्ह हाल चाल बा एह बेरा के हिन्दी सिनेमा के रोटी खा रहल लोग के। खैर, हम रउआ के कुछ अइसन फिल्मन के नाम बताएब जवन हिन्दी के उत्कृष्ट कृति पर बनल बाटे। प्रेमचंद पर बात भइल ह त उनकरे सबसे प्रसिद्ध उपन्यास गोदान पर साल 1963 में फिल्म गोदान बनल रहे, राजकुमार और कामिनी कौशल ओह में मुख्य भूमिका में रहे लोग। एही फिल्म में गीतकार अंजान अपना करियर के शुरुआती हिट गीत लिखले रहलें। फिल्म बड़ा सुंदर बनल रहे आ लोग अभिनो एकरा के पसंद करेला। प्रेमचंद के ही लोकप्रिय उपन्यास गबन पर 1966 में ‘गबन’ नाम से फिल्म बनल जे में सुनील दत्त अउरी साधना रहे लोग। ई फिल्म कृष्ण चोपड़ा आ ऋषिकेश मुखर्जी मिल के निर्देशित कइले रहे लोग। प्रेमचंद के कहानी ‘शतरंज के खिलाड़ी’ पर एही नाम से फिल्म भी बनल 1977 में। एकर निर्देशक महान निर्देशक सत्यजीत रे रहलें। एह फिल्म के ओ साल के सर्वश्रेष्ठ फिल्म के श्रेणी में राष्ट्रीय पुरस्कार मिलल। सत्यजीत रे पर प्रेमचंद के रचना संसार के बहुत असर रहे। उ ओम पूरी अउरी स्मिता पाटील के ले के फिल्म सद्गति बनवलें। ई फिल्म भी प्रेमचंद के एही नाम के कहानी पर आधारित रहे।\nभीष्म साहनी के हिन्दी सिनेमा से एगो रिश्ता रहे, हालांकि हिन्दी सिनेमा से ना जुडलें बाकिर उनके भाई बलराज साहनी हिन्दी के एगो प्रतिष्ठित अउरी सफलतम कलाकार मानल जालें। भीष्म साहनी के कई गो नाटक के राष्ट्रीय नाट्य विद्यालय में प्रस्तुति भइल। उनके लिखल स्क्रीनप्ले पर चर्चित टीवी शो तमस बनल। भगवती चरण वर्मा के लिखल चित्रलेखा हिन्दी के बड़ उपन्यास ह, ओ पर किदार शर्मा 1941 अउरी 1964 में दू बार हिन्दी फिल्म बनवलें अउरी दुनू सफल भइल। फणीश्वर नाथ रेणू के हिन्दी साहित्य में एगो बड़ साहित्यकार के दर्जा मिलल बा। उनके लिखल कहानी मारे गए गुलफाम पर आधारित फिल्म तीसरी कसम बनल जवन हिन्दी सिनेमा के क्लासिक फिल्म मानल जाले। एह फिल्म के निर्माता गीतकार शैलेन्द्र रहलें। 1978 के सफलतम फिल्म में से एक ‘पति पत्नी और वो; कमलेश्वर के लिखल कहानी पर रहे। उहे एह फिल्म के स्क्रीनप्ले भी लिखलें।\nअउर भी कई गो बड़ फिल्मन के नाम बा जवन हिन्दी साहित्य के बड़ कृतियन पर बनल बा।\nईंटा क जबाब पत्थर\nHum BhojpuriaNovember 15, 20211min2720\nएही धरती का कवनो कोना में एगो देस रहे। ओह् देस में एगो नगर रहे — तमाम छोट-बड़ मकान-दोकान से भरल-पूरल। आ ओही मकानन-दोकानन का बीच से बहत रहे एगो उदास नदी। कुछ आबादी नदी के एह् पार। कुछ ओह पार।\nनगर का ओह पार वाला हिस्सा में एगो परम पावन इमारत रहे। ओह इमारत में वइसे तs रोजे कुछ लोगन कs आवा-जाही रहे बाकिर हर हफ्ता जुमा (शुक्रवार) का दीने उहंवां एकही किसिम के भेसभूसा वालन क भीड़-भाड़ खास तौर पर दिखाई देव।\nएह इमारत कs- जहवां जुटे वालन में एकहू औरत जात कब्बो ना लउके- सबसे बड़का अदिमी के उनकर समर्थक लोग ‘मौलाना’ कहि के पुकारत रहे।\nसंजोग से नदी के एह पार भी एगो परम पावन इमारत मौजूद रहे — तनी भिन्न किसिम कs ! बाकिर उहंवां जुमा के ना, अकसरहा मंगर आ सनीचर का दिने लोग जुटत रहलन- एके लेखा भेसभूसा में ना, मनचाहा भेसभूसा में! आ खलिसा नरे ना, नारी लोग भी !\nएह इमारत क सबसे पूजनीय अदिमी के केहू ‘स्वामी जी’ तs केहू ‘महातमा जी’ कहि के पुकारत रहे।\nओही नगर में एगो ढींठ परिंदो क वजूद रहे। ओह परिंदा के जेतना मनोरंजक एह इमारत का भीतर होखे वाला प्रवचन लागत रहे, ओतने मजेदार ओह इमारत का भीतर होखे वाला प्रवचन ! जब-जब ओकरा के मन बहलावे कs कवनो दोसर जोगाड़ ना भेंटाव, ऊ कब्बो एह पार वाली इमारत पर जाके बइठि जाव, कब्बो ओह पार वाली इमारत पर …\nएक दिन क बाति हs । परिंदा जसहीं ओह पार वाली इमारत के छरदेवाली पर जाके बइठल, मौलाना साहेब क गूंजत आवाज ओकरा कान में परल — ” हजरात ! हमारा मज़हब सबसे महान है … इंशाअल्लाह एक दिन सारी कायनात में सिर्फ़ हमीं होंगे … ग़ैर मज़हब वाले इन दिनों ख़ुद ब ख़ुद हमारे मज़हब की तरफ़ खींचे चले आ रहे हैं … कुछ दिनों पहले हमें पंजाब में एक बंदा मिला जिसने हाल ही में इस्लाम अपनाया था … जब मैंने उससे इसकी वज़ह जानना चाहा, तो उसने बताया कि उसकी जवान बहन मर गई थी … जब चिता पर उसे जलाया जा रहा था, तो यह देखकर उसे बड़ी शर्मिंदगी महसूस हुई कि कफ़न के जलते ही उसकी बहन का जवान जिस्म नंगा हो गया और आस-पास खड़े लोग उसे फटी आंखों से निहार रहे थे… इसलिए उसने वहीं तय कर लिया कि ऐसे बकवास धर्म से आइंदा कोई वास्ता नहीं रक्खेगा जिसमें पर्दानशीं बहन-बेटियों की लाशें इस शर्मनाक तरीके से जलायी जाती हों.”\nभोजपुरी मातृभासाई अस्मिता के खोज\nHum BhojpuriaNovember 15, 20211min2830\nप्रो. (डॉ.) जयकान्त सिंह ‘जय‘\n‘ भाषा ‘ के ‘ भासा ‘ लिखल देख के बिदकी जन। भोजपुरी के उचारन के दिसाईं इहे सही बा। भोजपुरी में भाषा के भासा बोलल आ लिखल जाला। काहे कि ई बैदिक परम्परा से आइल देसी प्राकृत भासा ह। प्राकृत मतलब बोले भा उचारे के प्रकृति आ प्रवृत्ति के हिसाब से लिखाए वाली ना, लिखाए वाला भासा। कवनो भासा में लिंगो ओह भासा-भासी जनसमूह के बेवहार से तय होला जइसे-संस्कृत के पुलिंग ‘आत्मा’ हिन्दी में स्त्रीलिंग हो जाला। हिन्दी के स्त्रीलिंग ‘चर्चा’ आ ‘धारा’ उर्दू में पुलिंग हो जाला। खैर, इहाँ बात होत रहल ह भाषा आ भासा के, त ऋग्बेद के 7/7/4 आ 8/23/5 में ‘अभिख्या भासा बृहदा ‘ क के प्रयोग भइल बा आ भाषा चाहे भासा ‘ भाष् ‘ चाहे ‘ भास् ‘ धातु से बनल बा। जवना के अर्थ होला- ब्यक्त वाक् मतलब समुझे-बूझे जोग बोलल। संस्कृतो में लिखल बा कि ‘ भास् व्यक्तायां वाचि।’ एह से भोजपुरी में भाषा के भासा चली। अइसहूं भोजपुरी के उचारन में अकसरहाँ जुड़वा ब्यंजन के बेवहार ना होला चाहे होइबो करेला त संस्कृत आ हिन्दी के प्रभाव से होला, ओही तरह से भोजपुरी में ण, श आ ष के जगे न, स आ ख के उचारन होला। जवना के बारे में आगे बात राखल जाई। अबहीं असली मुद्दा मातृभासा के बा।\nभोजपुरी हमार मातृभासा ह, मात्र भासा ना ह। मातृभासा मतलब हमरा आ हमरा मतारी द्वारा अपनावल हमरा पैतृक परिवार आ पड़ोस के कम से कम तीन-चार पीढ़ी के पारंपरिक संस्कार-पारिवारिक बेवहार के भासा। हमरा जिनगी के ऊ पहिल भासा,जवन हम अपना मतारी के गर्भ में पलात-पोसात छठे-सतवाँ महीना से सुभद्रा के अभिमन्यु जइसन महसूसे लगनीं आ जनम लिहला के बाद मतारी आ परिवार-पड़ोस के गोदी में तुतरात ‘तूती’ के रूप में पाके अबोध से सबोध भइनीं। सबोध भइला के बाद जिनगी के ओही पहिल भासा के जरिए आगे के जीवन सुखमय जीये खातिर आउर-आउर भासा के सिखनीं, पढ़नीं, लिखनीं आ अपनवनीं। एह तरह से बाद के अरजल हर उपयोगी भासा के मातृभासा भइल हमार भोजपुरी। एह तरह से हमरा खातिर भोजपुरी भासा हमरा अरजल हिन्दी, संस्कृत, अंगरेजी आदि हर भासा के मातृभासा बा।\nसाँच कहीं त पुरान भारतीय वाङ्मय में ‘ मातृभासा ‘ जइसन कवनो सब्द नइखे। ई अंगरेजी का ‘मदरटंग’ के हिन्दी अनुबाद ह। ऋग्वेद का एगो ऋचा में कहल गइल बा – ‘ इला सरस्वती मही तिस्त्रो देवीर्मयोभुव:। ‘ पच्छिम के बिद्वान एकर अंगरेजी में उल्था कइलें – ‘ वन शुड रेस्पेक्ट हिज मदरलैंड, हिज कल्चर एंड हिज मदरटंग, बिकौज दे आर गिभर्स ऑफ हैप्पिनेस।’ ( One should respect his motherland, his culture and his mothertongue, because they are givers of happiness.\nएह अनुबाद में ‘ सरस्वती ‘ मतलब ‘ बानी ‘ खातिर ‘ मदरटंग ‘ माने मातृभासा सब्द के पहिला बेर प्रयोग भइल। बच्चा का मतारी के भासा के मातृभासा कहल गइल। जवना से कई गो सवाल खड़ा हो गइल; जइसे- जदि बच्चा के जनम देते ओकरा मतारी के मृत्यु हो जाए तब ओह बच्चा के मातृभासा का होई?, बच्चा का मतारी के मातृभासा ओकरा बिआह के पहिले ससुरार का परम्परागत पारिवारिक भासा से अलग होखी तब ओह बच्चा के मातृभासा का होई? आदि। तब पच्छिम के भासाविद् लोग कहल कि बच्चा के मतारी, बाप सहित ओकरा परिवार आ पड़ोस के परम्परागत बेवहारिक बोली भा भासा के ही ओह बच्चा के पहिल भासा, निज भासा, स्वभासा भा मातृभासा कहल जाई। जवना में ऊ बच्चा तुतरात अबोध से सबोध होखी आ ओही सीखल-अरजल पहिल पारिवारिक भासा के माध्यम से जीवन-जगत से जुड़ल जानकारी अउर दोसर भासा सबके बोले, पढ़े आ लिखे के काबिल बनेला। एह से ओह बच्चा के उहे परम्परागत पारिवारिक भासा ओकर मातृभासा कहाई। एकर पच्छिम के बिद्वान लोग अंगरेजी में कहल- ” द टर्म ‘ मदरटंग ‘ शुड बी इंटरप्रेटेड टू मीन दैट इज दि लैंग्वेज ऑफ वन्स मदर। इन सम पैटर्नल सोसाइटीज, दि वाइफ मूव्स इन विथ द हस्बैंड एंड दस मेय हैव ए डिफरेंट फर्स्ट लैंग्वेज, ऑर डायलेक्ट, दैन द लोकल लैंग्वेज ऑफ द हस्बैंड, येट देयर चिल्ड्रेन यूजुअली वनली एस्पीक देयर लोकल लैंग्वेज। ऑनली ए फ्यू विल लर्न टू एस्पीक मदर्स लैंग्वेज लाइक नैटिव्स। मदर इन दिस कन्टेक्स्ट प्रोबेब्ली ओरिजनेटेड फ्रौम द डिफिनिशन ऑफ मदर एज सोर्स, ऑर ओरिजिन; एज इन मदर कन्ट्री ऑर लैंड।—— इन द वर्डिंग ऑफ द कोस्चन ऑन मदरटंग, द एक्सप्रेसन ‘ एट होम ‘ वाज एडेड टू एस्पेसिफाई द कान्टेक्स्ट इन विथ द इंडिविजुअल लर्न्ड द लैंग्वेज।”


तबादला करे के मौका ना मिलला से परेशान मंत्री के इस्तीफा – टटका खबर\nJul 2, 2021 अनिल देशमुख, दरबार मूव, मदन सहनी, मायावती, शरद त्रिपाठी, स्मारक घोटाला\n(टटका खबर,, शुक, आषाढ़ अन्हरिया अष्टमी, 2078 विक्रमी)\nबिहार सरकार में समाज कल्याण मंत्री मदन सहनी काल्हु इस्तीफा देबे के आपन ट्वीट में कहलन कि जदयू विधायक राज्य के अधिकारियन के मनमानी से परेशान बाड़ें. मंत्री का स्तर से होखे वाला तबादला पोस्टिंग अधिकारिए स्तर पर हो रहल बा. एह हालात में मंत्री बनल रहला के कवनो मतलब नइखे. हालांकि इहो कहलन कि ऊ सरकार में भलहीं ना रहसु बाकिर मुख्यमंत्री नीतीश कुमार से सटल रहीहें.\nमहाराष्ट्र के गृहमंत्री रहल अनिल देशमुख पर पुलिस अधाकारियन का मार्फत नाजायज वसूली करावे के अछरंग गाढ़ होखल जा रहल बा. ट्रांसफरो-पोस्टिंग में भठियरपन के आरोप उऩुका पर लगावल गइल बा. मुंबई के शराब बार मालिकन से करोड़न रुपए वसूले आ हवाला क फर्जी कंपनियन के पहुंचावे आ फेर ओहनी से दान का रूप में उहे धऩ वापस अपना ट्रस्ट में मंगवावे का मामिला में ईडी उनुका पर कार्रवाई करे के जमीन बनावे में लागल बा. देशमुख के दू गो सहयोगियन के एही मामिला में गिरफ्तार कइल जा चुकल बा. उनुकर नेता शरद पवार आ महाराष्ट्र के मुख्यमंत्री उद्धव ठाकरे मानत बाड़ें कि देर सबेर उनुकर गिरफ्तारी होखहीं के बा आ ओह हालत में ओकरा बदनामी सरकारो के होखे वाला बा.\nबुध के देर रात उत्तर प्रदेश में संतकबीरनगर नगर से भारतीय जनता पार्टी के पूर्व सांसद रहल आ देवरिया सांसद रमापतिराम त्रिपाठी के बेटा शरद त्रिपाठी के पचासे बरीस का उमिर में गुरूग्राम के मेदांता अस्पताल में निधन हो गइल. ऊ लीवर का बीमारी से लमहर समय से बीमार रहलन. साल 2014 के लोकसभा चुनाव में ऊ संतकबीरनगर संसदीय क्षेत्र से जीतलरहलें बाकिर 2019 के लोकसभा चुनाव से पहिलहीं उनुकक विवाद ओहिजा के एगो भाजपा विधायक से हो गइल जवना का बाद उनुका के टिकट ना दिहलसि भाजपा. बाकिर उनुका बाबूजी रमापति राम त्रिपाठी के देवरिया से चुनाव लड़वलसि भाजपा.\nहर साल दू बेर होखे वाला कश्मीर के राजधानी दरबार मूव के करीब चार सौ साल पुरान परंपरा एह साल से खतम करा दीहलन ओहिजा के उप राज्यपाल मनोज सिन्हा. एह दरबार बदल में कई करोड़ के खरचा त होखते रहल, ऊपर से एही चलते अधिकारियन के दू दू जगहा आवास देबे के पड़त रहुवे. जाड़ा का समय राजघानी जम्मू बन जात रहुवे आ गरमी का समय श्रीनगर. उप राज्यपाल के मानना बा कि जब दुनु कार्यालय ई कार्यालय बनावल जा चुकल बा त एह परम्परा के अब कवनो जरुरत नइखे रहि गइल. अधिकारियनो के कह दीहल गइल बा कि एगो आवास खाली क देव लोग. राज्यपाल के कहना बा कि एह बदलाव से बचे वाला धन के उपयोग राज्य के वंचितन के सुविधा देबे में इस्तेमाल कइल जाई.\nमायावती राज में स्मारकन के बनवावे में कइल गइल 4200 करोड़ के घोटाला मामिला में निगरानी विभाग ओह घरी बसपा मंत्री रहल नसीमुद्दीन सिद्दीकि आ बाबू सिंह कुशवाहा के नोटिस भेजले बिया कि ऊ लोग आपन बयान देसु. बरीस 2013 से चलत एह मामिला में अबहीं ले नाहियो च डेढ़ दर्जन लोग के गिरफ्तार कइल जा चुकल बा आ कई गो अफसरन आ ठीकेदारन के संपति जब्त कइल जा चुकल बा. जाने जोग बा कि पत्थर मंगवावल त गइल मिर्जापुर से बाकिर ओकरा के राजस्थान से मँगवावल देखा के बड़हन घोटाला कइल गइल रहे.


केहू से कहिह मत | डॉ. आशारानी लाल | जोगीरा\nHome भोजपुरी साहित्य केहू से कहिह मत | डॉ. आशारानी लाल\nकेहू से कहिह मत | डॉ. आशारानी लाल\n“केहू से कहिह मत” इ एगो चिट्ठी ह जवन लेखिका डॉ. आशारानी लाल जी अपना इया के लिखले बानी। डॉ. आशारानी लाल जी के चिट्ठी संग्रह के नाव ह काहे कहली-ईया।\nचिट्ठी क शकल में लिखाइल एह संग्रह में लेखिका डॉ. आशारानी लाल शिक्षा-साहित्य-संस्कृति का बीचे सेतुबद्धता कायम करे के कामयाब कोशिश कइले बाड़ी आ इहां के शिक्षक, साहित्यकार आ संस्कृतिकर्मी रूप एके संगे परिलक्षित भइल बा। ‘काहें कहली ईया’ के सार वाक्य इहे बा कि मनई चाहे कतनो तरक्की आ विकास भलही क लेख, बाकिर ओकरा अपना सुदीढ़ परिपाटी, संस्कृति आउर संस्कार से कबो कटे के ना चाहीं। ———- भगवती प्रसाद द्विवेदी\nहम जेतना चिट्ठी लिखले बानी ओतने काफी नइखे, अबे त बहुते बात बाड़ीस जवना के फेरू दूसरा चिट्ठी में लिख के अपना ईया लोगिन के बताइव। हमरा अन्देसा रहल ह कि कहीं ई कुल चिट्ठी ईया लोगिन के कुफुत न बन जाव, एहिसे चुपा गइनी हँ । हमार ई चिट्ठी बाउर बाड़ीस कि नीक एके त अब रउरा भोजपुरिए पाठक लोग न बताइव-तऽ बताइव जरूर-इहे हमार विनती बा। रउरा लोग के मुँह ओरी हम जबाब खातिर ताकत रहब। ———- डॉ. आशारानी लाल\nए ईया तोहार उज्जर लुगा के पहिरावा, उज्जर बरौनी आ उज्जर बार जब इयाद आवता त एह मन में भक्क से अँजोर हो जाता। तू हमरा सोझा अपन गुड़गुड़ी लेले बइठल बाड़ इहे लउकता-तऽमन करता कि तोहसे लपिटा के खूब रोईं। ईया तू कहाँ चल गइलू आ कहाँ जाके लुकाइल बाड़ कि अब एह जमाना के तोहार धाहो नइखे लागत। केहू तोहके अब ईयाद कइल नइरवे चाहत । तोहार कुल बतावल बात पुरान-चिरान कहातारिस का कहीं तोहके इयाद कइला पर तऽ अब केनियो से अँजोर आवते नइरवे। चारों ओरी बात-बात में अँन्हेर आ घुप्प अन्हारे लउकता।\nदेख न अब अगर कवनो बेटा-बेटी से ओकरा बियाह के बात ओकर बाप-महतारी चाहे ओकर बड़ जेठ कइल चाहता तऽ ओह लोग के इहे जबाब होता कि-रउरा लोगिन ने काहे एकर फिकिर-चिन्ता धइले बा, वियाह होई नऽ। अब त जाति-पाँति के कवनो सवाले नइखे रह गइल-त सिनेमा में जइसे एक-दूसरा के दिल दिहल आ लिहल जाला, ओसहीं सब कुँआर बार लड़िका लड़की एक दूसरा के बहुत पहिलहीं से अपन दिल देत-लेत रहता आ ओही बीचे कबो केहू के वियाहो-शादी हो जाता। तऽ अब तूं ही बताव कि कवनो वियाह मे पित्तर-न्योतनी के जरूरते कहाँ बा आ एह बियाह खातिर तूं काहे इयाद कइल जइबू।\nहमरा त इहे बुझाता कि तोहार मनवो अइसन वियाह देखे के कबो ना करी। तूंहूँ डेरात होखबू कि तोहरा उज्जर साड़ी लुग्गा में ओने तकला से कहिं न कहीं करिखा लाग जाई, एही से तू कहीं लुकाइल होइबू, चाहे अपन मुँह चोरवा के केनियो बइठल रहत होइबू।\nए ईया आजकाल के अइसन बियाह में तोहार बतावल कुल-खान्दान देखे आ समझे के त मोके केहू के नइखे मेंटात। लड़िका लोग अपना माइयो-वाप के कुल रसमो-रिवाज करे से बचा देता लोग। अपना घर परिवार के लोग के कवनो रसम-रिवाज के टोटरम करेके मोका अब केहू देते नइखे। पंडित बाबा अपन पतरा अबे उचारिए नइखन पावत कि बियाह के दिन आ तारीख कोर्ट-कचहरी मे तय हो जाता। कोहॉर कलशा देवे खातिर अपन आस लगवले बइठले रहतान आ कबो-कबो इहो पूछ लेतान कि मड़वा कहिया बा, तऽ नाउ आ धोबी लोग अपन जजमानी उजड़त देख के आगे बढ़ जाता आ जाके अपना सैलून आ ड्राई-किर्नस के दुकानी में बइठ जाता लोग। दुलहा नोह आ बार कटवावे सैलून में चलल जातान, तऽ उनकर किमती जोड़ा-जामा ड्राई-क्लिनर्स के घरे सजावल आ तहियावल जाता। एह कुल काम में एगो अच्छा आ ठोस पइसा के नेग ई नाऊ आ धोबी कमातान।\nत ए ईया अब त तूं बुझिए गइल होइबू कि एह जमाना के बियाह बिना पांडे-वाबा, कोहरा भाई, नउवा आ नउनिया आ धोबी-धोविनिया के अइला बिना, चाहे अवरी कवनो पवनी-पझारी के नाहियो रहला पर धूम-धाम से हो जाता आ वियाह के बाजा अपने बाज जाता। काहे कि अब एह वियाह में अग्नी-माता आ कुटुम्ब के भाई-बन्धु-परिवार चाहे आसमान में उगल ओह सुकवा-तारा के देखे के केहू के जरूरत पड़ते नइखे। अब आज के वियाह शादी कइल आसान हो गइल बा-काहे कि ई वियाह त अव जनम-जनम के बन्धन त बा ना।\nअब तनी वियाहे के बेरा मेहरारु लोगिन ओरी देख-ईया। आज के मेहरारु हर रसम के गीत गावे जनते नइखी-काहे कि सब लोग बहुते पढ़ल लिखल रहता। अइसहूँ अब के मेहरारू के मोके कहाँ भेंटाता कि रसमो-रिवाज के लोग जानो। ई मेहरारु लोग त वियाहे के दिने दिन भर सजे-सजावे वाला दुकान में जेके पार्लर कहल जाला, ओहिजा लाइन लगा के बइठल रहता। ओह लोग के दिन बीत जाता, मेंहदी लगवावे, बार सेट करावे, आ अपना चेहरा के चमकावे में काहे कि एह लोग के या-त वराती वन के जाए के रहता चाहे वरातियन के अइला पर उन्हन लोग के साथे नाचे गावे का खाए-पीए अवरी मस्ती करे के मनसा रहता। सब कर एही में विश्वास वा कि जिनगी में आइल मस्ती के मोका छोड़े के ना चाँहीं।\nईया हो एगो अवरी बात बतावल चाहतानी। अइसे त एह बात के सब जानते बा, बाकी हमरो बिचार इहे वा कि अब बियाह-शादी में हमनियो के अपन पुरनका रसम-रिवाज सब छोड़ देवे के चाँहीं। अगर अइसन ना कइल जाई त एह जमाना में केहू कहाँ से ओखर-मूसर ले आई कि भड़वा में घराई, आ चाउर छंटाई। अब त मिक्सी जवन घर-घर के चउका के सिंगार बनल बा ओके छोड़ के सील आ लोढ़ा केहू कहाँ पाई कि पित्तर नेवतनी करी आ लोढ़ा से दुलहा परिछी। मानतानी कि सिललोढ़ा कहीं जाके खोजलो जाई त बैल के कान्हा पर के जुआठ त कहीं केहू के घरे नाहिए भेंटाई। जुआठ ना रही त दुलहा चाहे दुलहिन के नहछू-नहान कइसे करावल जाई। एही सब बात से कहे के परता-ईया कि इहे बुझाता कि तोहरा जमाना में अब घून लाग गइल बा। ई सब मजबूरी बा, जवन तोहके हम बता दे तानी\nआज विज्ञान आ मशीन के जमाना आ गइल बा, त अब तुहूँ अपन सोच बदल द। कुल नया-नया बात देख के हँसत-हँसावत रह, तबे तोहरो मान जान बनल रही।\nसाँच पूछ त हमरा कहे के ईबा-ए ईया-कि अब तू केहू के कबो रोकिह ऽ टोकिह मत। जानतारु न कि किचड़ में ढेला फेंकला से छींटा अपने उपर परेला। तोहार पुरनकी बतिया केहू के सोहाई ना। अइसनो केहू-केहू होई कि ऊ चाहे तोहके ढ़केल दी चाहे तोहार फोटउवो के फाड़ के फेंक दी। एही से कहतानी कि अपन इज्जत अपना हाथ में राखे के चाँही।\nईया हम जानबूझ के तोहार पुरनकी बतिया केहू के कबो ना बताइलाँ कि अब लोग के मशीनी अक्किल बुद्धी ढेर हो गइल बा, बतावे के कवनो जगह केनियो रहिए नइखे गइल। हमरा इहो चाहीं कि अब तोहरा के हम भुलवइए दीं-एही में हमरो भलाई बा । तोहके ई चिट्ठियो हम चोरवाइए के लिखतानी । केहू से कहिहऽ मत ।\nपिछला लेखभोजपुरी हीरोइन अक्षरा सिंह ने की एक्टिंग विथ कैमरा एक्टिंग स्‍कूल की तारीफ\nअगिला लेखप्रियंका त्रिवेदी जी के लिखल भोजपुरी कविता पापा कहेलन\nगिरमिटिया भइलें ना | अमरेन्द्र कुमार सिंह\nशैलेन्द्र कुमार साधु लिखल जी के लिखल दू गो रचना\nविद्या शंकर विद्यार्थी जी के लिखल भोजपुरी गजल आ गीत\nश्री त्रिलोकीनाथ ब्रत कथा : निर्भय नीर\nभोजपुरी सिनेमा का नया चेहरा प्रीति सिंह\nरवि किशन अभिनीत भोजपुरी फिल्‍म बैरी कंगना -26जुलाई से...\nपवन सिंह अभिनीत भोजपुरी फिल्म लोहा पहलवान की शूटिंग जोरो पर


जरुरी सूचना – Anjoria\nअक्टूबर 11, 2010 अँजोरिया\nकुछ तकनीकि कारन से अँजोरिया वेबसाइट के नया सर्वर पर ले जाये के पड़ल ह. एहसे कुछ पन्ना अबही शायद ना खुल पावे. काल्हु का बाद जवन पाठक आपन टिप्पणी दिहले रहुवन उहो गायब हो चुकल बा. संजोग कहीं कि काल्हुवे साइट के बैकअप लिहले रहुवीं एहसे नया सर्वर पर साइट फेर से खड़ा करे में बेसी दिक्कत ना आइल ह.\nतबो आजु कुछ देर ले राउर प्रिय अँजोरिया साइट ना खुल पावत रहे एह असुविधा खातिर हम क्षमा चाहब. साइट के फेर से दुरुस्त कर देबे में लागल बानी,\nOne thought on “जरुरी सूचना”\nअक्टूबर 12, 2010 को 9:25 पूर्वाह्न पर\nनमस्कार सर जी ,\nवेबसाइट खुल गइल एह खातिर धन्यवाद !हम त कहीं कि पता न का हो गइल .लेकिन नवरात्र चालत बाटे ,माई के कृपा जेकरा ऊपर होखेला ओकर काम न रुके .\n“माई के महिमा अपार बा !\nइनके से सबके उद्धार बा !!”


र – Bhojpuri Dictionary\nरिस्तेदारी, हितई, नतइती, नतैती\nरिस्तेदारी (हितई, नतइती, नतैती) = (सं-N) 1. रिश्तेदारी, नातेदारी relationship. रिस्तेदारी तूरल ठीक नइखे. Don’t break your relationship. 2. किसी रिस्तेदार का घर, गाँव आदि (Relative’s home, village etc.) रमेश अपनी रिस्तेदारी में गइल बाने. Ramesk has gone to his relative’s home.\nContinue reading » March 21, 2011 Prabhakar Pandey र No Comment\nरामायन (रमायन) = (सं-N) रामायण Ramayan एगो हिन्नू धरमग्रंथ. A classical Hindu epic. हम रोज रामायन पढ़ेनी. I read Ramayan daily. रामायन त कइगो बा। कहले के मतलब इ बा की कई जाने रचनाकार लोग द्वारा लिखित बा। पर मुख्य रूप से दुगो रामायन बा. पहिला...\nContinue reading » March 18, 2011 Prabhakar Pandey र No Comment\nरिगल = चिढ़ना (क्रिया) भा चिढ़ल (विशेषण)(हिन्दी)To get provoked or irritated. रिगावल = चिढ़ाना(हिन्दी)To provoke or irritate someone Examples : Dont provoke me. हमरा के रिगावऽ मत/हमरा के रिगावऽ जन. It is bad to provoke someone. केहू के रिगावल खराब बाति ह. He is provoked...\nContinue reading » July 3, 2010 Dictadmin य-ज्ञ, र No Comment


औरतन के बस देखावटी गुड़िया मत समुझल जाव – गुंजन पन्त – Anjoria\nसिनेमा भोजपुरी के अदाकारा गुंजन पन्त एह घरी बहुते नाराज लउकत बाड़ी. उनुका तकलीफ एह बात के बा कि फिलिमन में जवना तरह से अभिनेत्रियन के परोसल जात बा से सरासर गलत बा. कहली कि ठीक बा कि आपन देश मरद प्रधान ह बाकिर इहो साँच ह कि औरत बिना सृष्टि ना बनीत. औरत एह समाज में अहम भूमिका निभावेले. नारी बिना मरदन के अस्तित्वे नइखे तबहियो पता ना काहे फिलिमन में औरतन के बस शोपीस बना के राखल जाला. सिर्फ गाना आ रोमांटिक सीने में ओह लोग के देखावल जाला. गुंजन पन्त अइसनका फिलिमन से सहमत नइखी.\nउनुका एह बात के खुशी बा कि ऊ “लक्ष्मण रेखा” आ “कोठा” जइसन नारी प्रधान फिलिमन में नायिका बनली. जल्दिए रिलीज होखे जात “कोठा” में गुंजन पंत के किरदार एगो प्रेस रिपोर्टर के बा. एह फिलिम में कोठा पर रहे वाली औरतन के जिनिगी के दरद परोसल गइल बा. ओकनी के हक आ इज्जत के लड़ाई देखावल गइल बा.\nबाबा का दालान इंटरटेनमेंट के बैनर में बनल फिलिम “कोठा” के निर्देशक मनोज श्रीपति हउवें आ मुख्य भूमिका में गुंजन पन्त क साथे पवन झा, रिंकू घोष आ संजय पाण्डेय बाड़न.\nडिमांड में विक्रान्त सिंह


विनय आनन्द बनलन रानी चटर्जी के साँवरिया – Anjoria\nमार्च 19, 2010 फिल्म, भोजपुरी, रानी चटर्जी, विनय आनन्द\nचार्मिंग स्टार आ भोजपुरी सिनेमा के सुपर स्टार विनय आनन्द आ हॉट एंड हिट एक्ट्रेस रानी चटर्जी के जोड़ी भोजपुरी फिल्म साँवरिया आई लव यू में देखे के मिली. जितेश दूबे के प्रस्तुति आ निर्माता शंभू पाण्डे आ सीबी त्रिपाठी के एह फिल्म के निर्देशन रामपाल सिंह कर रहल बाड़े. एह फिल्म में विनय आनन्द आ रानी चटर्जी का अलावा फिल्म बृजवा से चर्चा में आइल दीपक दूबे, दिव्या द्विवेदी, गौरव घई, आ अवधेश मिश्रा के मुख्य भूमिका बा.\nकमाल के एक्शन आ रोमांस से भरल एह फिल्म साँवरिया आई लव यू में विनय आनन्द आ रानी चटर्जी के जोड़ी देखेवालन के बहुते पसन्द आई. हालही में अपना फिल्म दामिनी के शूटिंग से लवटि के सीधे बनारस चहुँपलन जहाँ साँवरिया आई लव यू के शूटिंग का बाद ऊ बनारसे में अपना दोसर फिल्म ननिहाल के शूटिंग करीहन. ननिहाल में विनय के नायिका बाड़ी मोनालिसा.\nसाँवरिया आई लव यू के गीतन के कोरियोग्राफी विनय आनन्द के पत्नी ज्योति आनन्द कइले बाड़ी. फिल्म में ज्योति विनय के प्रेम के पाठ पढ़ावत नजर अइहें.


केहू हमसे जीत ना पाई में रवि किशन – Anjoria\nगोरखपुर के प्रसिद्ध डाक्टर दम्पति डा. विजाहत करीम आ डा. सुरहिता करीम के देश भक्ति से भरल पहिला भोजपुरी फिल्म “केहू हमसे जीत ना पाई” के शूटिंग उत्तर प्रदेश का गोरखपुर में शुरू हो चुकल बा. सुपर स्टार रवि किशन मुख्य भूमिका में बाड़न. उनुका अलावे सुशील सिंह, मोहित घई, राजीव दिनकर, शहबाज खान, रिंकू घोष, स्वाति वर्मा, कोमल ढिल्लन आ नवोदित हितेन पाण्डेय समेत गोरखपुर आ अगल बगल के जिलन के कई गो कलाकार एह फिल्म में काम करत बाड़े. कहानी एस. के. चौहान के, निर्देशन एम. आई. राज के, संगीत आर. सी. ठाकुर के, आ गीत एस. के. चौहान के बा. एहसे पहिले दू गो हिन्दी फिल्म बना चुकल डा। वजाहत करीम कहले कि ऊ ढेर दिन से कवनो बढ़िया भोजपुरी फिल्म बनावल चाहत रहले. संजोग से मन लायक स्क्रिप्ट मिल गइल त फिल्म बनावे के तय कर लिहले. सुपरहिट भोजपुरी फिल्म, गंगा किनारे मोरा गांव, में डा॰ करीम खुद एगो डाक्टर के भूमिका कइले रहले.


टटका खबर (मंगल,6अक्टूबर 2015) – टटका खबर\nदिल्ली आइल जर्मनी के चांसलर एंजेला मर्केल आ भारत के पीेएम नरेंद्र मोदी का बीच बातचीत का बाद दुनू देश का बीच 18 गो सहमति पत्र पत दस्तखत भइल. 10वीं सदी के एगो दुर्गा मूर्ति जवन जर्मनी चल गइल रहुवे ओकरा के सोमार का दिने जर्मन चांसलर एंजेला मर्केल भारत के वापस सँउप दिहली जवना ला पीएम मोदी उनुकर शुक्रिया अदा कइलन.\nभाजपा के कहना बा कि यूपी सरकार दादरी के बिसाहड़ा में आपन जिम्मेदारी ना निभा सकला के खुन्नस मामिला के राजनीतिक बयानबाजी क के निकालत बिया आ मामिला के फिरकावाराना रुप दीहल जा रहल बा.\nउत्तर प्रदेश के कैबिनेट मंत्री आजम खां दादरी हत्याकांड का बारे में संयुक्त राष्ट्रसंघ में शिकायत करे के बात कहतारें. उनुकर अपने सरकार कानून व्यवस्था के पालन ना कर सकल बाकिर ऊ देश के बेइज्जति करे खातिर मामिला के अंतर्राष्ट्रीयकरण करे के देशद्रोह करत बाड़न.\nमुस्लिम राजनीति करे वाला ओवैसी के गोल एआईएमआईएम बिहार विधानसभा खातिर महज छह गो सीट पर लड़त बिया बाकिर ओकरा दहशत से महागठबन्हन परेशान हो गइल बा काहे कि ओकरा लागत बा कि ओकर मुस्लिम वोट बैंक एह चलते छितरा जाई आ राजग फायदा में रही. ओवैसी के कहना बा कि लालू के समधी मुलायम सिंह के सपा दू सौ सीट से लड़त बिया त ओकर कवनो चरचा नइखे होखत.\nवाराणसी में हिन्दू साधु संतन पर लाठी चार्ज का खिलाफ निकालल गइल प्रतिकार यात्रा पर पुलिस ज्यादती का बाद शहर में बवाल मच गइल आ पुलिस थोड़ देर ला वाराणसी के चार गो थाना इलाकन में कर्फ्यू लगा दिहलसि. पुलिस के लाठी चार्ज से बहुते लोग घवाहिल भइल बा. पुलिसो के छह आदमी घवाहिल भइल बाड़ें.\nचंदौली जिला के सकलडीहा इलाका के पीथापुर गांव में खेत में काम करत दू गो किसान खेत में गिरल हाई टेंशन तार का चपेटा में आ के बिजली के करंट से मर गइलें.\nबिहार चुनाव में परचा भरत घरी दीहल शपथ पत्र का हिसाब से लालू के छोटका बेटा तेजस्वी अपना बड़ भाई तेजप्रताप से एक साल बड़ बतावल गइल बाड़े. तेजस्वी के कहना बा कि तेजप्रताप के उमिर वोटर कार्ड पर गलत दीहला का चलते एह तरह के शपथ पत्र देबे के पड़ल बा. तेज प्रताप सोमार का दिने वैशाली जिला के महुआ सीट से आपन परचा भरलन.\nभाजपा के कहना बा कि राज्य के मुख्यमंत्री अखिलेश यादव के सहायता राशि देबे में भेदभाव ना करे के चाहीं. दादरी कांड में सरकार का तरफ से पैंतालीस लाख रुपिया के सहायता के एलान भइल बा.\nइलाहाबाद उच्च न्यायालय सोमार का दिने माध्यमिक शिक्षा सेवा चयन बोर्ड के अध्यक्ष सनिल कुमार के नियुक्ति के गैरकानूनी बता दिहलसि आ कहलसि कि एह बहाली खातिर जरूरी कानूनी राह पर ना चलल गइल.\nभोजपुरी इलाका के बड़हन पर्वन में आवे वाला जिउतिया सोमार का दिने मनावल गइल आ महतारी अपना बाल बच्चन के कुशलता ला एह व्रत के कइली. अब बहुत लोग अपना बेटियो खातिर जिउतिया करे लागल बा जवना के सराहल जात बा. बेटा भा बेटी में कवनो तरह के भेदभाव ना होखे के चाहीं.\nराजद अध्यक्ष लालू प्रसाद का खिलाफ मुजफ्फरपुर जिला के एगो अदालत में मुकदमा दर्ज करावल गइल बा जवना में लालू के बयान कि हिन्दुओ लोग गोमांस खाला का खिलाफ शिकायत कइल गइल बा.\nसुप्रीम कोर्ट सोमार का दिने जम्मू कश्मीर उच्च न्यायालय के तीन जज के पीठ बनावे के निर्देश दिहलसि जे देखो कि राज्य में गोवध पर रोक लगावे वाला कानून सही बा कि ना. ओहिजा पिछला डेढ़ सौ साल से गोवध पर प्रतिबंध बा बाकिर सेकूलर राजनीति के चढ़वला से एह रोक के हटावे के मांग कइल जाए लागल बा. ओने भाजपा नेता सुशील मोदी के कहना बा कि अगर बिहार में एनडीए के सरकार बनल त बिहार में गोवध पर रोक लगा दीहल जाई जबकि एह तरह के रोक बिहार समेत देश के अनेके राज्य में पहिलही से लागू बा. अलग बात बा कि प्रशासन के लापरवाही से गोवध के कारोबार बदस्तूर चलत आइल बा.\nअपने समय के मशहूर अभिनेता शशि कपूर के सोमार का दिने मुंबई में 6वां जागरण फिल्म समारोह में ‘लाइफटाइम एचीवमेंट’ पुरस्कार से नवाजल गइल.\nनकली कीटनाशक खरीद मामिला में शामिल रहला का आरोप में पंजाब के कृषि निदेशक मंगल सिंह गिरफ्तार. ई नकली कीटनाशक कपास के किसानन के बेचल गइल रहुवे.\nआजु सोमार के सबेरे जम्मू कश्मीर के कुपवाड़ा जिला में सुरक्षा बल आ आतंकियन के मुठभेड़ में एगो आतंकी के मार गिरावल गइल. एह मुठभेड़ में चार गो जवानो शहीद हो गइले.\nहिन्दू पर्व आ उत्सवन के विरोध करे के सेकूलरी परंपरा के पालन करत एन दीवाली आ दशहरा का बीच सुप्रीम अदालत में मामिला उठावल गइल बा कि एह त्योहारन का मौका पर पटाखा फोड़े पर रोक लगा दीहल जाव. आ एह तरह के हिन्दू विरोधी गतिविधि में कुछ कानूनचीओ लोग घुस आइल बा. हिन्दू लोग अगर समय पर ना चेतल त एहिजा ओह लोग के जीवन नरक बनावे के पूरा साजिश चलत बा.\nअमेरिकी ब्याज दर में बढ़ोतरी होखे के अनेसा खतम होखते आजु रुपिया के दाम में डालर का मुकाबले मजबूती आ गइल आ रुपिया पिछला सात महीना के सबले बढ़िया दर हर डॉलर ला 65.28 रुपिया पर बंद भइल.\nदेश के शेयरो बाजार में सोमवार का दिने तेजी बनल रहल आ सेंसेक्स 565 अंक चढ़ के आ निफ्टी 168 अंक चढ़ के बंद भइल.\nदेशव्‍यापी बेमियादी ट्रक हडताल पाँच दिन बाद सोमार के खतम कर दीहल गइल. फैसला नई दिल्‍ली में परिवहन मंत्री नितिन गडकरी के साथ बइठक का बाद लीहल गइल.\nकटक में होखत बीसबीसा मैच में भारत के सगरी खिलाड़ी महज 92 रन पर ढेर हो गइलें. बाद में खेले उतरल दक्खिन अफ्रीका भारत के छह विकेट से हरा के बीसबीसा सीरीज पर कब्जा जमा लिहलसि. तीन मैच में से दू गो मैच जीत लिहले बिया दक्खिन अफ्रीका के टीम.\nहरारे एकदिना मैच में सोमार का दिने पाकिस्तान7विकेट से जिम्बाब्वे के हरा दिहलसि.\nपिछला 24 घंटा में रुस के हवाई हमला से इस्लामिक स्टेट के नौ गो ठिकाना के बरबाद कर दिहल गइला के जानकारी रूस के रक्षा मंत्रालय का तरफ से जारी भइल बा.\nग्वाटेमाला में पिछला दिने जमीन धसकला के हादसा में मरे वालन के गिनिती सौ के पार हो गइल बा.\nTags: News in Bhojpuri, खबर भोजपुरी में, गोमांस, गोवध, जर्मन चांसलर एंजेला मर्केल, टटका खबर


भोजपुरी में पढ़ें - कोरोना का बिगाड़ ली चट्टी के चाय के?, Bhojpuri special covid 19 corona effect on tea stall the chai khomacha thela\nकोरोना के असर तनी कम होते शहर के टपरी चले लगली सन. एकरा में कवनो मुश्किलो ना रहल हा. जहां गिलास चलत रहल हा, अब ओइजा डिस्पोज़ेबल कप अऊरी चुक्का (कुल्हड़) चले लागल बा. जनधन योजना में पहिलहीं गरीब-गुरबा के बैंक एकाउंट खुलि गईल रहल हा. अब डिजिटल पेमेंट के उपाइ भी निकल गइल बा. से चाय वाला दुकानदार भी कई कई गो तख्ती लगा के ओह पर बनल क्यूआर के स्केन कइ के पइसा देबे के कहत बाड़े. हं, ई दिक्कति जरूर भईल बा कि कर्जा उठाइके काम करे वाला बहुते दुकानदार अपना घरे गईले त लौटल नईखन. बाकिर जे लवटि आईल बा, ओकरा के सरकारी कर्जा भी मिलत बा. केंद्र के शहरी अऊर आवास मंत्रालय एह लोगन के 10 हजार रुपया तक के कर्जा देत बा. एसे दोकानदार लोगनि के तनी राहत मिलल बा. बतावल जाला कि अइसन दोकानदार प्राइवेट लोगनि से 100 पर एक रुपया रोजना के दर से कर्जा लेके काम करे ला. अब जेकरा के सरकारी कर्जा मिलि जाई, ओकरा के आराम त रहबे करी.\nचाय प बतकही


"नीतीश जी, आखिर कब तक बिहार के व्यापारी, नौजवान अपराधी के गोली के शिकार होखत रहिहे"\nबिहार में गुरुवार के व्यापारी के हत्या के बाद राजद नेता तेजस्वी यादव मुख्यमंत्री नीतीश कुमार प हमला बोलत कहले कि, आखिर कब तक बिहार के व्यापारी, किसान अवुरी नौजवान अपराधी के गोली के शिकार होखत रहिहे? संगही, तेजस्वी यादव शराबबंदी अवुरी बालूबंदी से जुड़ल नीतीश कुमार के आलोचना कईले अवुरी कहले कि एकरा चलते बिहार बर्बाद होखता आ एकरा खाती नीतीश कुमार जिम्मेवार बाड़े।\nबिहार में कानून व्यवस्था के बिगड़त हालात प नेता प्रतिपक्ष तेजस्वी यादव एक बेर फिर से मुख्यमंत्री नीतीश कुमार प हमला बोलत शुक्रवार के अपना ट्वीट में कहले कि, "नीतीश जी, आखिर कब तक बिहार के व्यापारी, किसान अवुरी नौजवान अपराधी के गोली के शिकार होखत रहिहे?\nराजद नेता कहले कि, आपके(नीतीश) शराबबंदी अवुरी बालूबंदी के हैंगओवर बिहार के बर्बाद क देलस। राजधर्म गिरवी राख़ के आप (नीतीश)थाना के नीलामी क प्रशासन के इकबाल अवुरी ईमान तक बेच देनी। आखिर, कब तक चुप रहब?\nनेता प्रतिपक्ष कहले कि, "नैतिकता बन गईल लोलुपता अवुरी अंतरात्मा बन गईल दुरात्मा।" उ कहले कि, "बिहार में घूमतारे दुशासन, रावण के बा कुशासन, जनता कहतिया इ थूशासन, काहेकि राजा बेच देले ईमान अवुरी प्रशासन।"\nउहें, राजद के राष्ट्रीय उपाध्यक्ष शिवानंद तिवारी शुक्रवार के केंद्रीय मंत्री गिरिराज सिंह अवुरी मुख्यमंत्री नीतीश कुमार प निशाना सधले। शिवानंद कहले कि गिरिराज सिंह पागल निहन बयान देले। उ जवना तरह के बात करेले ओकरा से समाज में तनाव पैदा होखेला, अयीसना लोग के खिलाफ मुकदमा चले के चाही।\nशिवानंद तिवारी मुख्यमंत्री नीतीश कुमार प निशाना साधत कहले कि उ धर्म निरपेक्ष हवे त सांप्रदायिक लोग के संगे कईसे रहतारे। गिरिराज सिंह के बयान प नीतीश कुमार कुछ बोलत काहे नईखन। आखिर गिरिराज सिंह के बात के नीतीश बर्दाश्त कईसे क लेतारे।\nतिवारी के बयान प पलटवार करत भाजपा प्रवक्ता जीवेश कुमार कहले कि शिवानंद तिवारी बिना पेंदी के लोटा निहन हवे। लोकतंत्र में अयीसन भाषा कवनों पागल इस्तेमाल क सकता। उ कहले कि गिरिराज सिंह के स्टैंड हमेशा साफ रहल बा। शिवानंद आपन स्टैंड पहिले साफ करस। भाजपा नेता संजय टाइगर कहले कि शिवानंद तिवारी खुद बिगड़ल बोल खाती जानल जाले।\nFirst Update: 21 December, 2018 12:40 PM